title: Fire Emblem Awakening

text: Fire Emblem Awakeningin taistelut ovat vuoropohjaisia ja niiden tavoitteena on ohjata omia joukkoja tietyn tavoitteen saavuttamiseksi. Pelin taistelut käydään ruudukoksi jaetulla kentällä. Hahmojen liikkumiseen vaikuttavat paitsi hahmojen kyvyt myös maasto. Hahmot voivat pelissä myös hyökätä tai puolustautua yhdessä. Jokaisella pelaajan hahmolla on tietyt taidot ja tilastot, kuten taso ("level"), hyökkäys ("attack") ja puolustus ("defence"). Osallistumalla taisteluihin hahmot keräävät kokemusta ("experience"), jonka avulla ne kehittyvät korkeammille tasoille. Kullakin hahmolla on oma hahmoluokkansa, joka määrää muun muassa sen, mitä aseita hahmo voi käyttää. Eri luokilla on myös omat erityiskykynsä, esimerkiksi tanssijat kykenevät antamaan toisille hahmoille ylimääräisen liikkumisvuoron ja maagit käyttävät loitsuja. Hahmojen luokkaa on mahdollisuus muuttaa tietyin ehdoin, kun se on kerännyt tarpeeksi kokemusta. Hahmojen käyttämät aseet kuluvat pelissä ja niitä ei voi enää käyttää, kun ne rikkoutuvat.


title: Fire Emblem Awakening

text: Mikäli hahmo kaatuu taistelussa, se kuolee, eikä sitä enää voi käyttää taistelussa ellei peliä jatketa aiemmasta tallennuskohdasta. Taistelujen aikana on kuitenkin mahdollista tallentaa. Lisäksi pelissä on mahdollista valita tietty pelitila ("Newcomer" "Mode"), jossa kaatuneet hahmot katoavat lopputaistelun ajaksi kentältä, mutta palaavat takaisin taistelun päätyttyä. Taistelujen välissä on usein mahdollisuus liikkua maailmankartalla, jolloin on mahdollista esimerkiksi vierailla kaupoissa ja käydä uusia taisteluja aiemmin läpäistyillä kentillä. Pelissä on mahdollista pelata neljällä vaikeustasolla.


title: Fire Emblem Awakening

text: Tarina on jaettu useisiin lukuihin ja siinä edetään pääasiassa hahmojen välisen dialogin kautta. Lisäksi pelissä on useita sivutarinoita, joiden aikana on mahdollista esimerkiksi värvätä uusia hahmoja tai saada esineitä. Lukujen välillä on mahdollista parantaa hahmojen välisiä suhteita, millä on vaikutusta myös taisteluihin. Eri sukupuolta olevat hahmot voivat myös mennä keskenään naimisiin ja saada lapsia, joilla on myös mahdollista pelata.


title: Fire Emblem Awakening

text: Peli sijoittuu Ylissen (aiemmin Archanea) ja Valmin (aiemmin Valentia) mantereille. Tuhat vuotta ennen peliä Grima-niminen lohikäärme hautoi maailman tuhoamista. Toinen lohikäärme, Naga, antoi Archanean mantereella sijaitsevan Ylissen valtakunnan hallitsijalle Falchionin, erityisen miekan, sekä tarunomaisen Fire Emblemin, taianomaisen kilven. Näiden esineiden turvin hallitsija kykeni voittamaan Griman ja tämä asettui pitkään uneen. Tämän jälkeen Ylissen mantereelle syntyi itäisen Ylissen lisäksi myös läntinen Plegian teokraattinen valtio sekä pohjoinen Regna Feroxin kaanikunta. 15 vuotta ennen pelin tapahtumia Ylissen hallitsija hyökkäsi uskonnollisen motiivin varjolla Plegiaan, mikä aiheutti suurta tuhoa molemmissa valtioissa.


title: Fire Emblem Awakening

text:
Pelin varsinaisen tarinan aikana muistinmenetystä poteva päähenkilö auttaa Ylissen prinssiä, Chromia, estämään toisen suuren konfliktin Ylissen ja Plegian välillä, tällä kertaa konfliktin takana tosin on jälkimmäisen hallitsija. Chrom tapaa konfliktin aikana salaperäisen nuoren naisen, Marthin. Rauhan palattua maahan, Chromin mentyä naimisiin ja saatua tyttären, viereistä Valmin mannerta hallitseva Walhart uhkaa hyökätä Ylisseen. Valmin hallitsijaa vastaan taistellessaan Chromin täytyy myös kerätä jalokiviä saadakseen Nagan voiman puolelleen, jotta hän voisi tuhota Griman. Marth, joka paljastuu Chromin tyttäreksi, tuli tulevaisuudesta varoittamaan ja auttamaan isäänsä tulevasta vaarasta. Päähenkilön isän paljastetaan olevan Plegian uusi kuningas, joka pyrkii herättämään Griman. Päähenkilön myös paljastetaan olevan täydellinen ruumis Griman jälleensyntymistä varten ja hänen muistinmenetyksensä johtuu epäonnistuneesta Griman herättämisyrityksestä. Pelin lopussa Grima joko tuhotaan tai vaivutetaan uudestaan tuhatvuotiseen uneen.
Metacritic-kerääjäsivustolla pelillä on 92/100 pistettä.


title: Fire Emblem Awakening

text: Pelaaja-lehti antoi pelille arvosanaksi 9/10 pistettä arvostelussaan.


title: Jokivarren koulu (Vantaa)

text:
Jokivarren koulu on Koillis-Vantaan Korson suuralueen Jokivarren ja Nikinmäen kaupunginosissa sijaitseva noin 630 oppilaan suomenkielinen alakoulu (luokka-asteet 1–6). Koululla on kaksi opetuspistettä:
Päätös Jokivarren koulun perustamisesta tehtiin Korson koulupiirissä helmikuussa 1903. Kansakoulu valmistui vuonna 1922. Tuo kaksikerroksinen rakennus toimii nykyään nuorisotilana Vanhan Lahdentien varrella. Tammikuussa 1958 alkoi kouluopetus nykyisen Jokivarren koulun kiinteistössä Lahdenväylän Sipoontien liittymän koillispuolella. Koulurakennus sai lisäsiiven vuonna 1996 ja vanha puoli kunnostettiin seuraavana vuonna. Lisääntyneen oppilasmäärän johdosta koulua laajennettiin vuonna 2002 pihapaviljongilla.


title: Jokivarren koulu (Vantaa)

text: Nikinmäen opetuspiste otettiin käyttöön syksyllä 2006. Nikinmäen koulua laajennettiin vuosina 2011–2012 kunnostamalla rakennuksessa sijainneet neuvola ja pienemmän piharakennuksen päiväkoti koulutiloiksi. Nikinmäen koulurakennuksessa toimii nykyäänkin Nikinmäen päiväkoti.


title: Leppäkorven koulu

text: Leppäkorven koulu on Vantaan Korson suuralueen Metsolan kaupunginosassa sijaitseva noin 400 oppilaan suomenkielinen alakoulu (luokka-asteet 1–5).


title: Leppäkorven koulu

text: Koulun historia ulottuu 1900-luvun alkuun. Tuolloin alueella oleva koulu tunnettiin nimellä "Korson ylhäinen kansakoulu" ja sille valmistui oma puinen koulurakennus vuonna 1904. Sittemmin koululle on noussut myös uudempi kivinen koulurakennus.


title: Kanerva (täsmennyssivu)

text: Kanerva voi tarkoittaa seuraavia:


title: Henrik Porkka

text: Henrik Porkka (s. 14. tammikuuta 1998) on suomalainen lentopalloilija. Karhulan Veikkojen kasvatti pelasi kaudet 2016–2018 lentopallon Mestaruusliigassa kuopiolaisen LEKA Volleyn riveissä. Kesällä 2018 hän siirtyi Hurrikaani-Loimaan joukkueeseen. Aiemmin urallaan hän on pelannut Lentopalloliiton valmennuskeskuksen riveissä lentopallon 1-sarjassa sekä edustanut muun muassa junioritasolla Keimolan Kaikua.


title: Henrik Porkka

text: Porkka valittiin Suomen miesten lentopallomaajoukkueen maajoukkueryhmään keväällä 2016, vaikka hän ei tällöin ollut pelannut ainuttakaan liigaottelua. Hänet valittiin vuoden 2018 MM-kisajoukkueeseen ja ennen MM-kisoja hän on pelannut 37 maaottelua. LEKA Volleyn päävalmentaja Lauri Hakala on kuvaillut Porkkaa yhdeksi Suomen lupaavimmaksi keskitorjujaksi. Porkka on 202 cm pitkä. Hän on voittanut lentopallon A-junioreiden SM-kultaa vuosina 2015 ja 2016. Molemmissa lopputurnauksissa hänet valittiin turnauksen All Stars -ryhmään.


title: Lamminpään koulu

text: Lamminpään koulu on Tampereen Lamminpäässä sijaitseva vuonna 1929 perustettu koulu. Koulu koostuu vanhasta vuonna 1929 valmistuneesta koulutalosta, joka sai vuonna 1935 samankokoisen jatko-osan ja uudesta 1979 valmistuneesta koulurakennuksesta


title: Teppo Sirniö

text: Teppo Sirniö on Petäjäveden kunnan entinen johtaja. Sirniö toimi virassa vuosina 2000–2016.


title: Herrera

text: Herrera on muun muassa seuraavien henkilöiden sukunimi:


title: Juan Esnáider

text: Juan Esnáider (s. 5. maaliskuuta 1973) on argentiinalainen jalkapallovalmentaja ja entinen hyökkääjä. Tammikuusta 2017 lähtien hän on toiminut JEF Unitedin päävalmentajana.


title: Juan Esnáider

text: Esnáider aloitti pelaajauransa Ferro Carril Oesten joukkueessa Argentiinassa, mutta siirtyi pelaamaan Real Madridin organisaatioon jo vuonna 1990. Hän debytoi Realin edustusjoukkueessa kaudella 1990/91, mutta pelasi pääasiassa Real Madrid Castillassa. Segunda B:ssä maaleja tehtaillut argentiinalainen ei onnistunut lopulta murtautumaan Realin edustusjoukkueeseen ja kaudeksi 1992/93 hän siirtyi Real Zaragozaan. Esnáider pelasi kaksi loistavaa kautta Zaragozassa ja oli maaleillaan auttamassa seuran Espanjan cupin ja Cup-voittajien Cupin voittoon. Hän palasi kaudeksi 1995/96 Real Madridiin, mutta onnistui kauden aikana vain kerran maalinteossa. Tie vei paikallisvastustaja Atléticoon, jossa Esnáider pelasi jälleen vakuuttavasti. Kauden 1998/99 Esnáider pelasi RCD Espanyolissa, kunnes siirtyi Juventukseen.


title: Juan Esnáider

text: Argentiinalaishyökkääjä ei sopeutunut Juventukseen ja jäi vähälle peliajalle. Hän palasi Real Zaragozaan tammikuussa 2001. Jälleen hän oli ratkaisevien pelaajien roolissa, kun Zaragoza säilytti niukasti paikkansa liigassa ja voitti cupin mestaruuden. Zaragozasta lähtönsä jälkeen Esnáider pelasi vaihtelevalla menestyksellä FC Portossa, Cadetes de San Martínissa, River Platessa, AC Ajacciossa ja Real Murciassa. Hän lopetti pelaajauransa Newell's Old Boysissa vuonna 2005.


title: Juan Esnáider

text: Pelaajauransa jälkeen Esnáider suoritti valmentajatutkinnon ja huhtikuussa 2009 hänestä tuli Getafen apuvalmentaja. Hän toimi Míchelin apuvalmentajana tämän potkuihin joulukuuhun 2010 saakka. Tämän jälkeen hän työskenteli Real Zaragozassa juniorivalmennuksen koordinaattorina ja reservijoukkueen valmentajana. Hän jätti Zaragozan kesällä 2012.


title: Juan Esnáider

text: Huhtikuussa 2013 Esnáiderista Córdoban päävalmentajaksi. Heikot peliesitykset johtivat kuitenkin potkuihin kauden jälkeen seuran jäätyä Segundassa sijalle 14.


title: Juan Esnáider

text: Esnáider palasi valmennustehtäviin lähes kolmen vuoden tauon jälkeen huhtikuussa 2016, kun hänestä tuli putoamista vastaan taistelevan liigaseura Getafen päävalmentaja. Esnáider ei onnistunut enää nostamaan madridilaisseuraa pois putoamisviivan alapuolelta, vaan seuran taival pääsarjassa päättyi kauden jälkeen. Esnáider jatkoi seuran peräsimessä Segundassa, mutta kehnon alkukauden vuoksi hän sai potkut syyskuussa 2016.


title: Juan Esnáider

text: Tammikuussa 2017 Esnáider aloitti Japanin J2-liigassa pelanneen JEF Unitedin päävalmentajana.


title: Gabriela Gunčíková

text: Gabriela Gunčíková (s. 27. kesäkuuta 1993 Kroměříž) on tšekkiläinen laulaja. Hän nousi julkisuuteen "Česko Slovenská SuperStar" -kykyjenetsintäkilpailun kautta vuonna 2011. Hän on osallistunut myös Slovakian "Dancing with the Stars" -kilpailuun.


title: Gabriela Gunčíková

text: Gunčíková on julkaissut kaksi studioalbumia. Hänen debyyttialbuminsa "Dvojí tvář" julkaistiin vuonna 2011, ja toinen albumi "Celkem jiná" vuonna 2013. Lisäksi hän toimi 2014 ja 2015 Trans-Siberian Orchestran kiertuevokalistina.


title: Gabriela Gunčíková

text: Gunčíková edusti Tšekkiä vuoden 2016 Eurovision laulukilpailussa Tukholmassa kappaleella ”I Stand”.


title: Bengasin isku 2012

text: Bengasin isku 2012 tapahtui 11. syyskuuta 2012, kun väkijoukko hyökkäsi Yhdysvaltain Bengasin-konsulaattia vastaan Libyassa. Aluksi iskua pidettiin väkijoukon spontaanina raivonpurkauksena, joka oli saanut alkunsa islamia ja profeetta Muhammedia pilkkaavasta yhdysvaltalaisvideosta "Innocence of Muslims". Myöhemmin kuitenkin selvisi, että hyökkäys oli islamistien suunnittelema terrori-isku. Isku tehtiin syyskuussa 2001 tehtyjen terrori-iskujen 11-vuotispäivänä.


title: Bengasin isku 2012

text: Terrori-iskussa kuoli Yhdysvaltain Libyan-suurlähettiläs Christopher Stevens ja kolme muuta amerikkalaista. Republikaanit ovat syyttäneet presidentti Barack Obaman hallintoa ja silloista ulkoministeriä Hillary Clintonia riittämättömistä turvatoimista ja tapahtumien peittely-yrityksistä. Clinton on ollut kongressin edustajainhuoneen erityiskomitean kuultavana iskuista.


title: Bengasin isku 2012

text: Tapahtumien pohjalta on tehty elokuva "" (2016). Elokuva perustuu Mitchell Zuckoffin kirjaan vuodelta 2014.


title: Zoë Straub

text: Zoë Straub (s. 1. joulukuuta 1996 Wien), tunnetaan myös etunimellään Zoë, on itävaltalainen laulaja-lauluntekijä sekä näyttelijä.


title: Zoë Straub

text: Straub edusti Itävaltaa vuoden 2016 Eurovision laulukilpailussa Tukholmassa kappaleella ”Loin d’ici”. Hän kilpaili Itävallan kansallisessa karsinnassa myös edeltävänä vuonna ja sijoittui silloin kolmanneksi.


title: Zoë Straub

text: Straubin esikoisalbumi "Debut" julkaistiin vuonna 2015.


title: Zoë Straub

text: Myös Straubin vanhemmat ovat muusikoita ja muodostavat Itävallassa suositun Papermoon-duon.


title: Irakin Helsingin-suurlähetystö

text: Irakin Helsingin-suurlähetystö sijaitsee Kulosaaressa osoitteessa Lars Sonckin tie 2 – Risto Rytin tie 1. Rakennus on Suomessa poikkeuksellinen arabialaistyylisen arkkitehtuurinsa ansiosta.


title: Irakin Helsingin-suurlähetystö

text: Irakin valtio osti vuonna 1977 Lars Sonckin tien ja Risto Rytin tien yhtymäkohdassa sijaitsevan tontin, jossa oli tuolloin 1940-luvulla rakennettu omakotitalo. Irakilaisen Dinkha Latchinin arkkitehtitoimiston suunnittelema suurlähetystörakennus valmistui vuonna 1980. Eksoottinen itämaista palatsia muistuttava rakennus poikkeaa voimakkaasti Kulosaaren muusta rakennuskannasta ja herätti valmistuessaan tyrmistystä. Helsingin rakennusviranomaiset eivät luultavasti olisi antaneet poikkeavalle rakennukselle rakennuslupaa, mutta Wienin yleissopimuksen takaaman diplomaattisen koskemattomuuden ansiosta ulkomaiden lähetystöt saavat rakentaa tonteilleen mitä haluavat. Rakennusvalvontaviraston johtaja Lauri Jääskeläinen arvioi vuonna 2015, että nykyään rakennus on pikemminkin kiinnostava kuin häiritsevä osa kaupunkikuvaa.


title: Irakin Helsingin-suurlähetystö

text: Helsingin-lähetystö oli ensimmäinen Saddam Husseinin aikana Länsi-Eurooppaan rakennettu Irakin edustusto. Ensimmäinen suurlähettiläs oli räväkkänä tunnettu kenraali Saleh Mehdi Amash, joka sai Suomessa lempinimen ”Kulosaaren kalifi”. Hän kuoli Suomessa vuonna 1985, epäilyjen mukaan Husseinin hallinnon myrkyttämänä. Persianlahden sodan aikana vuonna 1991 suurlähetystössä sattui ammuskelua sisältänyt selkkaus, kun joukko kurdipakolaisia kiipesi aidan yli tunkeutuen lähetystön alueelle. Husseinin valtakaudella käytyjen sotien vuoksi Irakin Helsingin-suurlähetystön toiminta oli 1990- ja 2000-luvuilla vuosia seisahduksissa ja lähetystörakennus tyhjillään. Vappuna 2001 se joutui jopa talonvaltauksen kohteeksi. Rapistunut rakennus kunnostettiin vuosina 2007–2009.


title: Hannu Ylönen

text: Hannu Juhani Ylönen (s. 1955) on suomalainen eläintieteilijä ja professori. Hän on toiminut Jyväskylän yliopiston Konnevedellä sijaitsevan tutkimusaseman johtajana vuodesta 2005. Tutkijana Ylönen on erikoistunut nisäkäsekologiaan. Hänen keskeinen tutkimusalansa on myyrätutkimus.


title: Hannu Ylönen

text: Hannu Ylönen on opiskellut biologiaa Hallen yliopistossa, Saksassa ja valmistunut sieltä maisteriksi. Hän väitteli 1989 tohtoriksi Jyväskylän yliopistossa. Valmistumisen jälkeen hän on toiminut Jyväskylän yliopiston bio- ja ympäristötieteiden laitoksella monissa eri tutkimus- ja opetustehtävissä. Hän on toiminut mm. ekologian ja ympäristönhoidon yliassistenttina. Opettajana Ylöstä on luonnehdittu monipuoliseksi ideoijaksi, joka pyrkii innostamaan opiskelijoita omalla esimerkillään. Kotimaan lisäksi Ylönen on työskennellyt ulkomailla; mm. Saksassa ja Israelissa, sekä kahdesti vierailevana tutkijana Australiassa.


title: Hannu Ylönen

text: Dosentti Jussi Viitalan jäätyä eläkkeelle 2005 Ylönen nimitettiin Jyväskylän yliopiston Konneveden tutkimusaseman johtajaksi ja hän virassaan elokuun alussa. Tutkimusasemalla tehdään mm. merkittävä osa Jyväskylän yliopiston evolutiivisen ekologian kenttätutkimuksesta. Vuonna 2007 Jyväskylän yliopiston rehtori Aino Sallinen myönsi Ylöselle oikeuden käyttää professorin arvonimeä.


title: Hannu Ylönen

text: Professori Ylönen on tutkinut yli 20 vuoden ajan nisäkkäiden käyttäytymistä ja ekologiaa. Biologina hänen tutkimuskohteensa ovat olleet varsinkin myyrät. Hänen keskeinen tutkimuslajinsa on metsämyyrä ("Myodes glareolus"). Tutkimuksissaan Ylönen on tarkastellut myyrien käyttäytymistä, kilpailua, lisääntymisstrategioita, infatisidia eli poikasten tappamista sekä myyrien ja pienten petojen (mm. lumikko ja kärppä) välistä vuorovaikutusta eli peto-saalis -suhdetta. Kotimaisten myyrälajien lisäksi hän on tutkinut jyrsijälajeja myös ulkomailla. Israelissa hän tutki aavikkojyrsijöitä ja Australiassa kotihiiren ja pienten pussieläinten ekologiaa.


title: Hannu Ylönen

text: Aloittaessaan Konneveden tutkimusaseman johtajana Ylönen selvitti parhaillaan syitä, miksi pohjoisen myyräyhteisön rakenne oli muuttunut. Myyrien ohella tutkimusasemalla on Ylösen johdolla tutkittu monien nisäkkäiden, lintujen ja hyönteislajien käyttäytymistä ja elinkiertoja. Tutkijat ovat myös tarkastelleet, miten kalojen lois-isäntä suhde kehittyy evoluution mukana.


title: Hannu Ylönen

text: Ylönen on uransa aikana julkaissut tai toimittanut yli 150 tieteellistä artikkelia.


title: Hannu Ylönen

text: Hannu Ylönen on arvostettu luontoasiantuntija, jonka asiantuntemusta on usein hyödynnetty eri tiedotusvälineissä. Hän on jo pitkään tehnyt biologian kysymyksiä tunnetuksi suurelle yleisölle. Tavallisesti ne liittyvät nisäkkäisiin tai hirvikärpäsiin. Ylönen on järjestänyt Konneveden tutkimusasemalla vuosikymmenen ajan suosittuja Luontoiltoja.


title: Hannu Ylönen

text: Tutkimusuran ohella professori Ylönen on kirjoittanut kirjoja ja lehtiartikkeleita. Hän toimii kolumnistina Laukaa–Konnevesi-lehdessä. Hän on kirjoittanut mm. lastenkirjan "Tarinoita pienestä purresta ja sen ympäriltä".Jyväskylän yliopisto myönsi vuosijuhlassaan maaliskuussa 2016 Ylöselle tieteellisen tiedon julkistamispalkinnon. Palkinto myönnettiin hänelle hänen tekemästään työstä tieteen popularisoimiseksi. Professori Ylönen on myös pyrkinyt edesauttamaan, että tutkijoiden keräämää tutkimustietoa sovellettaisiin mahdollisimman laajasti käytäntöön sekä kansallisella että kansainvälisellä tasolla.


title: Hannu Ylönen

text: Hannu Ylönen on naimisissa Anu Ylösen kanssa. Hänellä on viisi lasta: Tuomas ja Susanne edellisestä avioliitosta sekä Olga, Eero ja Aarne yhdessä Anun kanssa.


title: Hannu Ylönen

text: Vapaa-ajallaan Ylönen harrastaa veneilyä, lukemista ja taiteita. Lisäksi hän pelaa sulkapalloa.


title: Iveta Mukuchyan

text: Iveta Mukutšjan (, s. 14. lokakuuta 1986 Jerevan, Armenian SNT) on armenialainen laulaja, malli ja näyttelijä. Hän nousi julkisuuteen "Hay Superstar" -kykyjenetsintäkilpailun kautta vuonna 2009, ja on osallistunut myös Saksan "The Voice of Germany" -kilpailuun vuonna 2012.


title: Iveta Mukuchyan

text: Mukutšjan syntyi Jerevanissa, josta hän muutti perheensä kanssa Hampuriin vuonna 1992. Hän palasi Armeniaan vuonna 2009, ja osallistui samana vuonna maan versioon Pop Idol -laulukilpailuformaatista.


title: Iveta Mukuchyan

text: Mukuchyan edusti Armeniaa vuoden 2016 Eurovision laulukilpailussa Tukholmassa kappaleella "LoveWave".


title: Chay Genoway

text: Charles Edgar Genoway (s. 20. joulukuuta 1986 Morden, Manitoba) on kanadalainen jääkiekkopuolustaja, joka edustaa KHL-seura Jokereita.


title: Chay Genoway

text: Kausilla 2011–14 Genoway pelasi Minnesota Wildin ja Washington Capitalsin organisaatioissa. Puolustaja teki NHL-debyyttinsä Wildin paidassa kaudella 2011–12 ja pelasi muuten AHL:ssä Houstonin ja Hersheyn joukkueissa. AHL:ssä Genoway nakutti 189 ottelussa yhteensä 16+59=75 pistettä.


title: Chay Genoway

text: Ennen ammattilaisuraansa Genoway pelasi Yhdysvalloissa North Dakotan yliopistossa viisi vuotta, joista kahdella kaudella hän oli myös joukkueen kapteeni. Kahdesti Genoway pääsi juhlimaan WCHA-divisioonan mestaruutta ja hänet valittiin kahteen otteeseen myös ensimmäiseen tähdistökentälliseen. Lisäksi viimeisellä kaudellaan Genoway nimettiin kattojärjestö NCAA:n ensimmäisen divisioonan ykköstähdistöön eli All American Teamiin lännen puolelta.


title: Chay Genoway

text: Ennen siirtoaan Jokereihin Genoway ehti pelata KHL:ssä 115 ottelua Riian Dinamossa ja Moskovan Spartakissa. Pisteitä syntyi 18+34=52. Kaudella 2015–16 kanadalainen teki 56 ottelussa 9+20=29 pistettä, joilla oli moskovalaisryhmän kolmanneksi tehokkain pelaaja ja koko sarjan 11:nneksi tehokkain puolustaja. Myös Dinamossa hän oli joukkueensa tehokkain puolustaja.


title: Chay Genoway

text: Genoway kuului pronssia saavuttaneeseen Kanadan olympiajoukkueeseen Pyeongchangissa 2018.


title: Chay Genoway

text: Chay:n isoveli Colby pelaa myös jääkiekkoa.


title: Samra Rahimli

text: Samra Rahimli (, s. 19. lokakuuta 1994 Baku), tunnetaan myös etunimellä Samra, on azerbaidžanilainen laulaja.


title: Samra Rahimli

text: Rahimli nousi julkisuuteen The Voice -formaattiin perustuvasta "O Ses Türkiye" -kilpailusta vuonna 2015, ja osallistui vuonna 2016 saman kilpailun azerbaidžanilaiseen versioon.


title: Samra Rahimli

text: Rahimli edusti Azerbaidžania vuoden 2016 Eurovision laulukilpailussa Tukholmassa kappaleella "Miracle". Hän saavutti kilpailun finaalissa sijan 17.


title: AM (albumi)

text: AM on brittiläisen rock-yhtye Arctic Monkeysin viides studioalbumi, joka julkaistiin 9. syyskuuta 2013. Albumin on tuottanut James Ford sekä Ross Orton, ja sitä äänitettiin vuosina 2012–2013 kahdella studiolla Yhdysvaltain Kaliforniassa. Albumilta julkaistiin singlenä kuusi kappaletta, ”R U Mine?”, ”Do I Wanna Know?”, ”Why’d You Only Call Me When You’re High?”, ”One for the Road”, ”Arabella” ja ”Snap Out of It”.


title: AM (albumi)

text: "AM" siirtyi musiikilliselta tyyliltään edellistä raskampaan ja psykedeelisempään suuntaan, saaden vaikutteita muun muassa hard rockista, bluesrockista, R&B:sta, sekä 1960- ja 70-luvun yhtyeistä, kuten Black Sabbathista ja Led Zeppelinistä.


title: AM (albumi)

text: Albumi sai kriitikoilta pääosin hyvin positiivisen vastaanoton, ja se nousi listäykköseksi kahdeksassa maassa. "AM" on myös kaupallisesti yhtyeen menestynein albumi, ja se on myynyt kotimaassaan Britanniassa kolminkertaista platinaa. Vuonna 2013 musiikkilehti "NME" valitsi sen sijalle 449. listassaan kaikkien aikojen 500 parhaasta albumista.


title: AM (albumi)

text: "AM":aa pidetään edelliseen, "Suck It and See" -albumiin verrattuna raskaampana ja psykedeelisempänä. Albumi luokitellaan edellisten tapaan indie rockiksi, mutta se on myös saanut vaikutteita muun muassa hard rockista, bluesrockista, R&B:sta, hip hopista sekä 1960- ja 70-luvun yhtyeistä, kuten Black Sabbathista, Led Zeppelinistä. Turner kertoi myös albumin saaneen vaikutteita 1990-luvun artistien kuten OutKastin ja Aaliyahin musiikista, ja rap-artisti Dr. Dren tuotannosta. Albumin avausraita ”Do I Wanna Know?” on hidastempoinen ja neo-psykedeelinen rock-kappale, joka painottuu erityisesti Turnerin lauluun ja sanoituksiin. Kappaleen ”R U Mine?” sanoitukset ovat laulaja Turnerin mukaan saaneet vaikutteita rap-artisteista Lil Wayne ja Drake. Rumpalisti Helders laulaa kertosäkeen falsetto-osuudet.


title: AM (albumi)

text: Albumin ensimmäinen single ”R U Mine?” julkaistiin helmikuussa 2012 digitaalisena latauksena ja saman vuoden huhtikuussa vinyylilevynä. Kesällä 2013 singlet ”Do I Wanna Know?” ja ”Why’d You Only Call Me When You’re High?” julkaistiin niin ikään digitaalisesti sekä seitsemän tuuman vinyylinä ennen albumin julkaisua saman vuoden syyskuussa. Albumin kansikuva julkistettiin 15. heinäkuuta 2013 ja sen on suunnitellut Matthew Cooper. Yhtye aloitti kiertueen albumin promotoimiseksi toukokuussa 2013, ja se kesti marraskuuhun 2014 saakka.


title: AM (albumi)

text: "AM" on saanut pääosin hyvin positiivisen vastaanoton kriitikoilta. Se on saavuttanut Metacriticissa 81/100 pistettä, jotka perustuvat 36 arvosteluun. Tunnettu "Rolling Stone" -lehti kuvaili arvostelussaan albumia etenkin rytmisesti yhtyeen amerikkalaistyylisimmäksi, ja antoi sille kolme ja puoli tähteä viidestä.Kaikille singleille kuvattiin myös musiikkivideot, jotka julkaistiin muun muassa videopalvelu YouTubessa.


title: AM (albumi)

text: Lähde:


title: AM (albumi)

text: Listasijoitusten lähde:


title: Jopaanihappo

text: Jopaanihappo eli jopanoiinihappo (CHINO) on jodattuihin aromaattisiin yhdisteisiin kuuluva orgaaninen yhdiste. Yhdistettä voidaan käyttää lääketieteessä varjoaineena röntgenkuvauksissa.


title: Jopaanihappo

text: Huoneenlämpötilassa jopaanihappo on kellertävää tai valkoista kiteistä ainetta. Yhdiste on käytännöllisesti veteen liukenematonta, mutta liukenee emäksisiin liuoksiin ja moniin orgaanisiin liuottimiin kuten etanoliin ja asetoniin. Jopaanihappo on optisesti aktiivinen yhdiste ja sen d-enantiomeerin ominaiskiertokyky etanoliliuoksessa on +5,1 ° ja l-isomeerin ominaiskiertokyky on -5,1 °.


title: Jopaanihappo

text: Jopaanihappoa voidaan käyttää röntgenkuvauksissa varjoaineena erityisesti virtsarakon tutkimisessa. Tähän tarkoitukseen se kehitettiin 1950-luvulla. Jopaanihappo on tyroksiinia trijodityroniiniksi muuntavan dejodinaasientsyymin inhibiittori.


title: Jopaanihappo

text: Jopaanihapon synteesin lähtöaineita ovat m-nitrobentsaldehydi ja etyylibutyraatti. Näiden kondensaatiotuotteesta saadaan pelkistyksen, hydrolyysin ja jodauksen jälkeen jopaanihappoa.


title: Pratsosiini

text: Pratsosiini ("Pratsiol") on sydän- ja verisuonisairauksissa käytettävä lääkeaine, "kinatsoliini"johdos joka kuuluu alfasalpaajiin. Kemikaalirakenteeltaan pratsosiini muistuttaa hydralatsiinia, joka on sekin eräs vanha verenpainelääke. Pratsosiinia on valmistanut Pfizer. Pratsosiinin kemiallinen kaava on CHNO, moolimassa 383,401 g/mol ja CAS-numero 19216-56-9.


title: Pratsosiini

text: Lääkkeen etuina pidettiin sen soveltuvuutta sepelvaltimotaudista kärsiville sekä munuaisten vajaatoimintaa poteville. Pratsosiinin käytön ei ilmoitettu laskevan munuaisten veren virtaustiheyttä. Pharmaca Fennica vuodelta 1976 määrittelee pratsosiinista johtuvia lukuisia haittavaikutuksia, jotka se kuitenkin mainitsee vähäisiksi ja lääkehoitoa keskeyttättöminä. Listan merkittävimmät sivuvaikutukset ovat ruuansulatukseen, sekä hermostolliseen toimintaan — näistä lähinnä mielialaan vaikuttavasti liittyviä, iho-oireilun ohella.


title: Pratsosiini

text: Tämän lääkeaineen ainoa antotapa on suun kautta otettava tabletti. Tableteissa on vaikuttavaa ainetta 1, 2 tai 5 mg/tabletti. Vuorokausiannostelun terapeuttinen leveys on välillä 0,5 mg - 20 mg/vrk.


title: Fire Emblem Fates

text: Fire Emblem Fates () on Intelligent Systemsin kehittämä vuoropohjainen strategiapeli. Pelin on julkaissut Nintendo vuonna Nintendo 3DS:lle. Peli kuuluu "Fire Emblem" -sarjaan ja on sarjan neljästoista osa. Peli on sarjan toinen peli Nintendo 3DS -käsikonsolilla.


title: Fire Emblem Fates

text: Muista sarjan osista poiketen "Fates" koostuu kolmesta erillisestä versiosta, jotka eroavat toisistaan erityisesti tarinan osalta. Niissä on myös eroja joissakin pelitoiminnoissa, kuten saatavilla olevissa hahmoluokissa. Birthright (, ) keskittyy Hoshidon kuningaskunnan tarinaan ja sisältää muun muassa mahdollisuuden kehittää hahmoja pää- ja sivutarinoiden ulkopuolella. Conquest (, ) keskittyy Nohrin kuningaskunnan tarinaan ja on edellistä haastavammaksi suunniteltu, sen taistelut saattavat esimerkiksi sisältää monimutkaisempia tavoitteita. Revelation (, ) on yhdistelmä kahta muuta ja sen tarina keskittyy molempien osapuolten tarinaan.


title: Fire Emblem Fates

text: "Birthright" ja "Conquest" julkaistiin fyysisinä kopioina. "Revelation" julkaistiin ainoastaan ladattavana versiona ja se myös tuli saataville kaikilla alueilla kahden muun version jälkeen. Pelit ovat yhteensopivia joidenkin sarjaan liittyvien amiibo-figuurien kanssa.


title: Fire Emblem Fates

text: Fire Emblem Fatesin taistelut ovat vuoropohjaisia ja niiden tavoitteena on ohjata omia joukkoja tietyn tavoitteen saavuttamiseksi. Pelin taistelut käydään ruudukoksi jaetulla kentällä. Hahmojen liikkumiseen vaikuttavat paitsi hahmojen kyvyt myös maasto. Hahmot voivat pelissä myös hyökätä tai puolustautua yhdessä. Jokaisella pelaajan hahmolla on tietyt taidot ja tilastot, kuten taso ("level"), hyökkäys ("attack") ja puolustus ("defence"). Osallistumalla taisteluihin hahmot keräävät kokemusta ("experience"), jonka avulla ne kehittyvät korkeammille tasoille. Kullakin hahmolla on oma hahmoluokkansa, joka määrää muun muassa sen, mitä aseita hahmo voi käyttää. Eri luokilla on myös omat erityiskykynsä, esimerkiksi muodonmuuttajat muuttavat muotoaan hyökkäyksen ja puolustuksen ajaksi ja jousiampujat hyökkäävät vain tietyltä etäisyydeltä. Hahmojen luokkaa on mahdollisuus muuttaa tietyin ehdoin niiden kerättyä tarpeeksi kokemusta. Sarjan muista osista poiketen aseet eivät kulu "Fates"-peleissä.


title: Fire Emblem Fates

text: Mikäli hahmo kaatuu taistelussa, se kuolee, eikä sitä enää voi käyttää taistelussa ellei peliä jatketa aiemmasta tallennuskohdasta. Taistelujen aikana on kuitenkin mahdollista tallentaa. Lisäksi pelissä on mahdollista valita tietty pelitila ("Newcomer Mode"), jossa kaatuneet hahmot katoavat lopputaistelun ajaksi kentältä, mutta palaavat takaisin taistelun päätyttyä. Pelissä on myös täysin uusi pelitila ("Phoenix Mode"), jossa kaatuneet hahmot palaavat seuraavalla pelaajan vuorolla kentälle. Taistelujen välissä on usein mahdollisuus liikkua päähenkilön linnassa, jossa on mahdollista esimerkiksi vierailla kaupoissa. Pelissä on mahdollisuus pelata kolmella vaikeustasolla.


title: Fire Emblem Fates

text: Tarina on jaettu useisiin lukuihin ja siinä edetään pääasiassa hahmojen välisen dialogin kautta. Lisäksi pelissä on useita sivutarinoita, joiden aikana on mahdollista esimerkiksi värvätä uusia hahmoja tai saada esineitä. Lukujen välillä on mahdollista parantaa hahmojen välisiä suhteita, millä on vaikutusta myös taisteluihin. Hahmot voivat myös mennä keskenään naimisiin ja saada lapsia, joilla on myös mahdollista pelata. "Fates" on ensimmäinen sarjan osa, jossa samaa sukupuolta olevat pelihahmot voivat mennä keskenään naimisiin; tämä tosin on mahdollista ainoastaan muutaman valitun hahmon ja päähenkiön välillä ja riippuu sekä pelattavasta versiosta että päähenkilön sukupuolesta.


title: Fire Emblem Fates

text: Fates keskittyy kahden valtakunnan, itäisen Hoshidon ja läntisen Nohrin väliseen konfliktiin. Maiden välillä vallitsee sotatila, sillä molemmat palvovat omia lohikäärmejumaluuksiaan, jotka todellisuudessa ovat yksi ainoa lohikäärme, Anankos. Anankos oli alun perin viisauden ihmisille tuonut lohikäärme, mutta nyt hän hallitsee Hoshidon ja Nohrin välillä sijaitsevassa suuressa kanjonissa sijaitsevaa piilotettua Vallan kuningaskuntaa, mistä hän ylläpitää maiden välistä konfliktia tavoitteenaan tuhota ihmiskunta. Hän on myös päähenkilön isä. Sekä Nohrin että Hoshidon kuninkaalliset perheet ovat osin sukua lohikäärmeille.


title: Fire Emblem Fates

text: Päähenkilö on syntyjään Hoshidon kuninkaallisesta perheestä, mutta hänet kaapattiin Nohriin ja kasvatettiin siellä. Pelin alussa Nohrin kuningas lähettää hänet tutkimaan Hoshidolle kuuluvaa linnoitusta suuren kanjonin reunalle. Hoshidalaiset joukot ottavat päähenkilön kiinni ja huomaavat tämän olevan kauan kadoksissa ollut kuninkaallisen perheen jäsen. Hoshidon pääkaupungissa päähenkilö tapaa sukulaisensa ja Azuran, Nohrin Hoshidossa kasvaneen prinsessan. Ensimmäisessä suuressa taistelussa päähenkilön molemmat perheet kohtaavat ja päähenkilön on päätettävä, taisteleeko hän Hoshidon ("Birthright") vai Nohrin ("Conquest") puolella toista kuningaskuntaa vastaan. Molemmat pelit päättyvät Nohrin verenhimoisen kuninkaan voittamiseen ja Azuran kuolemaan. Mikäli päähenkilö päättää olla tukematta kumpaakaan ("Revelation"), molemmat puolet pitävät häntä petturina ja hän pakenee Azuran kanssa Vallaan. Hän pyrkii toimimaan yhdessä molempien kuningaskuntien kanssa voittaakseen Anankosin, tuoden rauhan kaikkien kolmen kuningaskunnan välille.


title: Essi Eerola

text: Essi Eerola on suomalainen taloustieteilijä. Eerola työskentelee Suomen Pankin Rahapolitiikka- ja tutkimusosastolla neuvonantajana ja on valittu Valtion taloudellisen tutkimuskeskuksen tutkimusjohtajaksi syyskuusta 2016 alkaen. Aiemmin hän on työskennellyt Helsingin yliopistossa post doc -tutkijana, lehtorina ja määräaikaisena professorina taloustieteiden laitoksella sekä johtavana ekonomistina VATT:ssa.. Eerola on Helsingin yliopiston taloustieteen dosentti.


title: Essi Eerola

text: Essi Eerola väitteli vuonna 2003 valtiotieteiden tohtoriksi Helsingin yliopiston taloustieteen laitokselta otsikolla ”Essays on the design of environmental policy”. Eerolan tutkimukset liittyvät muun muassa asuntomarkkinoihin ja asuntopolitiikkaan sekä julkisen talouden kysymyksiin.


title: Rob Kardashian

text:
Rob Kardashian syntyi 17. maaliskuuta 1987 Los Angelesissa, Kaliforniassa. Rob on Kris Jennerin ja Robert Kardashianin nuorin lapsi. Robertilla on kolme isosiskoa: Kourtney Kardashian, Kim Kardashian ja Khloé Kardashian sekä kaksi nuorempaa sisarpuolta Kendall Jenner ja Kylie Jenner.
Rob on saanut nimensä edesmenneen isänsä Robertin mukaan. Vanhemmat erosivat vuonna 1989 ja Kris äiti meni uudelleen naimisiin olympiavoittaja Caitlyn Jennerin (ent. Bruce Jenner) kanssa. Caitlyn ja Kris erosivat vuonna 2015. Robertin isä kuoli syöpään vuonna 2003.


title: Rob Kardashian

text: Omien sisarusten lisäksi uusperheeseen kuuluu Caitlynin lapset Cassandra Marino, Burt Jenner, Brandon Jenner ja Brody Jenner. Yhteisen kasvatuksen ja tiiviin yhdessäolon takia he ovat aina pitäneet toisiaan sisaruksia, eikä Caitlynin ja Krisin ero ole muuttanut Kardashian-Jenner sisarusten välejä.


title: Rob Kardashian

text:
Rob Kardashian on valmistunut vuonna 2009 USC Marshall School of Business nimisestä koulusta. Julkisuuteen Kardashian tuli vuonna 2007 kun hänen perheensä sai oman tosi-tv sarjan sarjan E! Rikkaat Kardashianit. Vuonna 2011 Kardashian osallistui Tanssii tähtien kanssa kilpailuun tanssiparinaan Cheryl Purke. He sijoittuivat toiseksi. Vuonna 2012 hän toimi tuomarina Miss USA 2012 kilpailussa.
Hänellä on myös oma sukkamallisto nimeltä Arthur George.


title: Rob Kardashian

text: Vuonna 2007 Robert alkoi seurustelemaan näyttelijä Adrienne Bailonin kanssa. Pari erosi vuonna 2009. Tämän jälkeen Kardashian seurusteli vuonna 2012 kolmen kuukauden ajan laulaja Rita Oran kanssa.


title: Rob Kardashian

text: Vuonna 2015 Robert alkoi seurustella Angela Renée White nimisen mallin kanssa. Angela tunnetaan myös nimellä Blac Chyna. Vuonna 2016 Robert ja Angela menivät kihloihin ja ilmoittivat odottavansa ensimmäistä yhteistä lastaan. Parin yhteinen lapsi Dream Renee Kardashian syntyi 10. marraskuuta 2016. Blac Chyna ja Rob erosivat 2017. Blac Chynalla on hänen ja Robin yhteisen lapsen lisäksi yksi lapsi nimeltään King Cairo Stevenson, jonka isä on räppäri Tygan oikealta nimeltään Michael Ray Nguyen-Stevenson, joka on ollut suhteessa Robertin siskopuolen Kylie Jennerin kanssa.


title: Rob Kardashian

text: Vuonna 2015 Robertilla todettiin diabetes.


title: Vähä Mustajärvi (Ylöjärvi)

text: Vähä Mustajärvi on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Mustajärvi on osa Vähä Mustajärven valuma-aluetta.


title: Vähä Mustajärvi (Ylöjärvi)

text: Järven pituus on 1,7 kilometriä, leveys 600 metriä ja sen pinta-ala on 45 hehtaaria. Se sijaitsee noin viisi kilometriä Aurejärven kirkolta pohjoiseen aivan Aurejärven koillispuolella. Sen lähiympäristössä on kangasmetsää ja järvi on valuma-alueensa laskuojien viimeinen järviallas ennen laskemistaan Aurejärveen. Siihen laskee kymmenen metsäojaa, joista suurin on Heinuun laskuoja. Etelästä Vähä Mustajärveen laskee Jakopuron reitti, joka on Paskolammen, Kivijärven, nimettömän lammen, Hirsilammin, Sivinlampien, Pikku Vehkoslammin, Iso Vehkoslammin ja Pitämälammin yhteinen laskuoja. Iso Vehkoslammiin laskevat vielä idästä Koukerolammien ja Pohjalammin yhteinen laskuoja Myllyoja. Vähä Mustajärven oma laskuoja Riitinoja laskee 1,8 kilometriä Aurejärven Riitinlahteen ja toista 600 metriä pitkää vanhempaa haaraa Vanhaojaa myöten Riitinniemen poikki Kartiskasaaren suojaan. Veden laskennallinen vaihtuvuus on 42 vuorokautta. Rantaviivan pituus on 5,0 kilometriä. Järven lähiympäristössä sijaitsee neljä maatilaa ja toistakymmentä vapaa-ajan asuntoa. Niille johtaa tiet yhdystieltä 3350, joka ylittää järven luusuan järven länsipäässä.


title: Vähä Mustajärvi (Ylöjärvi)

text: Vähä Mustajärven vedenlaatua on tutkittu vuosien 1981, 1983, 1989, 1992, 2000 ja 2013 talvina. Veden väri on erittäin tummaa ja se on kirkasta, humuspitoisuus on korkea ja veden happamuustaso eli pH on matala. Humuksen suuri määrä kasvattaa suuresti veden kemiallista hapenkulutusta. Tämä reaalisoituu talvella, kun jään alla happivajetta alkaa syntyä. Onneksi veden nopea vaihtuminen estää hapen kulumista loppuun saakka happikadoksi. Järvi on pahasti happamoitunut. Talvella sen pH-taso alittaa arvon 5,0. Järvellä ei ole enää jäljellä mitään puskurointikykyä happamoitumista vastaan. Veden ravinnepitoisuudet olivat fosforin osalta korkeimmillaan 1980-luvun alussa, mutta ravinteiden pitoisuudet ovat laskeneet koko ajan. Nykyään järvi on rehevyystaso on vaihdellut lievästi rehevän ja rehevähkön humusjärven välillä. Järven seuranta-arvot myötäilevät valuma-alueen yläjuoksun järvien arvoja, koska veden vaihtuvuus on suurta. Kesien tilanteista ei ole tutkittua tietoa. Järven vedenlaatu on vain välttävällä tasolla.


title: Huitoo

text: ”Huitoo” on suomalaisen pop-laulaja Diandran ensimmäinen single hänen tulevalta neljänneltä studioalbumiltaan. Kappaleella on mukana rap-artisti Cheek. Singlen julkaisi Universal 4. toukokuuta 2016. Kappaleen ovat säveltäneet ja sanoittaneet Diandra ja Cheek sekä Mats Takila, Mikko Kuoppala ja Samuli Sirviö.


title: The Tides of Damocles

text: The Tides of Damocles on uusiseelantilaisen death metal -yhtyeen Dawn of Azazelin neljäs studioalbumi. Se julkaistiin vuonna 2015.


title: Antonio Draghi

text: Antonio Draghi (n. 1634 Rimini – 16. tammikuuta 1700) oli italialainen säveltäjä ja wieniläisen barokkioopperan keskeisiä vaikuttajia 1600-luvun lopulla. Hän sävelsi 118 oopperaa, joista monet hovirunoilija Nicolò Minaton librettoihin.


title: Antonio Draghi

text: Draghi opiskeli musiikkia Venetsiassa, jossa hänet tunnettiin bassolaulajana. Hän muutti 1658 Wieniin ensin libretistiksi ja sitten oopperasäveltäjäksi. Vuonna 1673 hänet nimitettiin Leopold I:n hovin teatterimusiikin johtajaksi ja 1682 keisarilliseksi kapellimestariksi.


title: Antonio Draghi

text: Draghi loi Antonio Cestin ja Francesco Cavallin pohjalta vokaalisesti loistokkaan, da capo -aarioihin perustuvan oopperan. Puolet Draghin oopperoista lukeutuvat "dramma per musica" -tyylisuuntaa ja muut, keisarittaren merkkipäiviksi sävelletyt juhlaoopperat "festa teatrale-" tai "festa musicale" -tyylisuuntaa. Ensimmäinen ooppera, johon Draghi kirjoitti itse myös tekstin oli "La mascherata" (“Naamiaiset”, 1666).


title: Francesco Bartolomeo Conti

text: Francesco Bartolomeo Conti (20. tammikuuta 1681 Firenze – 20. heinäkuuta 1732 Wien) oli venetsialainen barokkiajan muusikko ja Wienin hovisäveltäjä. Hän sävelsi 16 oopperaa, yhdeksän oratoriota ja 50 kantaattia.


title: Francesco Bartolomeo Conti

text: Conti tuli Wienin hoviin teorbin soittajaksi vuonna 1701 ja pääsi 1713 hovisäveltäjäksi. Hänen ensimmäinen oopperansa oli vuoden 1706 "Cleotide". Conti sävelsi kaikki karnevaalioopperat vuodesta 1714 vuoteen 1725, yhtä sesonkia lukuun ottamatta. Hänen koominen oopperansa "Don Chisciotte in Sierra Morena" (”Don Quijote Sierra Madressa”, 1719) sai suosiota muuallakin, muun muassa Hampurissa.


title: Francesco Bartolomeo Conti

text: Kun Contin ensimmäinen vaimo kuoli 1711, tämä nai hovin primadonna Maria Landinin, joka lauloi Contin oopperoiden pääroolit vuodesta 1714 kuolemaansa 1722 asti. Contin kolmas vaimo, primadonna Maria Anna Lorenzani jatkoi tätä perinnettä.


title: Francesco Bartolomeo Conti

text: Francesco Bartolomeo Contin poika Ignazio Maria Conti (1699–1759) oli myös teorbisti ja säveltäjä, joka toimi Wienin hovissa vuodesta 1719 alkaen.


title: Francesco Bartolomeo Conti

text: Johann Sebastian Bachin tiedetään olleen kiinnostunut Contin kokeellisesta ja yksilöllisestä tuotannosta.


title: Utopian Land

text: Utopian Land () on kreikkalaisyhtye Argon kappale. TV-yhtiö ERT valitsi sen edustamaan Kreikkaa . Kappale julkaistiin 10. maaliskuuta 2016. Sen on säveltänyt ja sanoittanut yhtyeen jäsen Vladimiros Sofianides.


title: Utopian Land

text: Kappale kilpaili Eurovision laulukilpailun ensimmäisessä semifinaalissa, jossa se sai 44 pistettä, jäi sijalle 16 eikä päässyt finaaliin.


title: Vallenfyre

text: Vallenfyre on Gregor Mackintoshin vuonna 2010 perustama, brittiläinen, death metalia soittava yhtye. Yhtye syntyi sivuprojektina, kun etupäässä Paradise Lostin kitaristina tunnetun Mackintoshin isä kuoli syöpään 2009, jolloin Mackintosh omien sanojensa mukaan purki tuntemuksiaan sanoituksiin.


title: Suizhou

text: Suizhou (, pinyin: Suízhōu Shì) on prefektuuritason kaupunki Kiinan Hubein maakunnan pohjoisosassa. Kaupungin pinta-ala on 9 615 neliökilometriä ja väkiluku 2,16 miljoonaa (vuonna 2010). Kaupungin keskusta sijaitsee linnuntietä noin 150 kilometriä maakunnan pääkaupunki Wuhanista luoteeseen.


title: Suizhou

text: Kaupunki rajoittuu pohjoisessa Nanyangin, idässä Xinyangin, kaakossa Xiaoganin, lounaassa Jingmenin, sekä lännessä Xiangyangin prefektuuritason kaupunkeihin.


title: Suizhou

text: Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja yhteen piirikuntaan.


Maastojuoksun Suomen-mestaruuskilpailut 2016 käytiin 8. toukokuuta Vöyrissä.


title: Falling Stars (Lidia Isacin kappale)

text: Falling Stars () on moldovalaislaulaja Lidia Isacin kappale. Hän voitti sillä "O melodie pentru Europa" -kilpailun, jossa valittiin Moldovan edustaja . Kappaleen ovat säveltäneet ja sanoittaneet Gabriel Alares, Sebastian Lestapier, Ellen Berg ja Leonid Gutkin.


title: Falling Stars (Lidia Isacin kappale)

text: Kappale kilpaili Eurovision laulukilpailun ensimmäisessä semifinaalissa, jossa se sai 33 pistettä, jäi sijalle 17 eikä päässyt finaaliin.


title: Paisios Athoslainen

text: Paisios Athoslainen (), siviilinimeltään Arsenios Eznepidis (25. heinäkuuta 1924 – 12. heinäkuuta 1994) oli ortodoksinen pappismunkki sekä 1900-luvun kuuluisin ortodoksinen hengellinen ohjaaja. Ekumeeninen patriarkaatti kanonisoi hänet pyhien joukkoon 13. tammikuuta 2015. Hänen vuosittaisekseen muistopäiväksi tuli hänen kuolinpäivänsä 12. heinäkuuta.


title: Paisios Athoslainen

text: Arsenios Eznepidis syntyi Farasan kylässä, nykyisen Turkin Çamlıcassa kreikkalaiseen kymmenlapsiseen perheeseen Prodromos ja Eulogia Eznepidikselle hieman ennen Kreikan ja Turkin väestönvaihtoa. Hänet kastoi pyhien joukkoon luettu pappismunkki Arsenios Kappadokialainen, joka nimesi hänet itsensä mukaan ja ennusti hänelle tulevaisuutta luostarissa. Arsenioksen perhe joutui muuttamaan väestönvaihdon yhteydessä Kónitsaan Epeiroksen alueelle. Arsenios suoritti siellä peruskoulun hyvillä arvosanoilla ja opiskeli puusepän ammatin. Hän osallistui Kreikan sisällissotaan kuningaskunnan puolella radiomiehenä.


title: Paisios Athoslainen

text: Arsenios kotiutettiin armeijasta vuonna 1950. Tämän jälkeen hän lähti pian Athosvuorelle kilvoittelemaan.


title: Jimi Hendrixin diskografia

text: Jimi Hendrixin diskografia.


title: Jimi Hendrixin diskografia

text:
"Nimen perässä korkein listasijoitus Britanniassa ja Yhdysvalloissa"
"Nimen perässä korkein listasijoitus""Nimen perässä korkein listasijoitus"


title: Autot 3

text: Autot 3 () on vuonna 2017 ensi-iltansa saanut yhdysvaltalainen Pixarin tuottama animaatioelokuva. Se on jatko-osa elokuville "Autot" (2006) ja "Autot 2" (2011).


title: Autot 3

text: Seitsenkertainen Piston Cup-mestari Salama McQueen elää unelmaansa kilparadoilla kunnioittaen samalla edesmennyttä opettajaansa Doc Hudsonia. Mutta kun kilparadoille ilmestyy uusi, huipputekninen kilpailija Jackson Myrsky, Salama ei enää pysy vauhdissa. Monet veteraanikuskit lopettavat uransa uusien huipputeknisten kilpailijoiden tullessa tilalle. Kauden viimeisessä kisassa Salama yrittää epätoivoisesti voittaa Myrskyn, mutta kisa päättyy hänen kohdallaan vakavaan kolariin.


title: Autot 3

text: Neljä kuukautta myöhemmin Salama on jo toipunut kolarista, mutta on epävarma jatkostaan, koska hän ei halua kokea samaa kohtaloa kuin Doc. Salli rohkaisee häntä jatkamaan ja hän lähtee uuteen kauteen aikomalla treenata samalla tavalla kuin nykyaikaiset kuskit. Hän saapuu Rust-Ezen kilpailukeskukseen, jossa tallin nykyinen omistaja Sterling laittaa hänet Cruz Ramirezin valmennukseen. Cruzin valmennus ei innosta Salamaa ollenkaan, vaan hän haluaa kokeilla uutta huipputeknistä simulaattoria. Kun Salama lopulta pääsee simulaattoriin, hän ei pysty hallitsemaan sitä ja onnistuu hajottamaan sen. Sterling on vakuuttunut, ettei Salama enää kykene kilpailemaan nykyaikaisesti. Salama tekee Sterllingin kanssa sopimuksen: jos Salama voittaa avausosakilpailun Floridassa, hän itse päättää koska lopettaa, muussa tapauksessa hän lopettaa. Sterling suostuu ja Salama aloittaa treenin omalla tavallaan, Sterlingin vaatiessa, että Cruz on mukana.


title: Autot 3

text: Salama aloittaa treenaamisen läheisellä hiekkarannalla Cruz mukana. Cruzin osaamattomuus käy Salaman hermoille ja hän joutuu toimimaan kouluttajana valmentajalleen. Lopulta Salama lähtee treenaamaan oikeaa kilpailua Thunder Hollowin kilparadalle joutuen siellä keskelle romurallia Cruz mukana. Romurallin päätteeksi Cruz voittaa. Salama ei ole iloinen Cruzin voitosta ja syyttää vihaisena Cruzia siitä, ettei hän ole päässyt mihinkään. Loukkaantunut Cruz kertoo Salamalle, kuinka hän uneksi tulevansa itse kilpuriksi Salaman inspiroimana, hänen läheisten yrittäessä vakuuttaa hänet toisin. Kun hän lopulta pääsi ensimmäiseen kisaansa, hän ei tarttunut tilaisuuteen, koska häneltä puuttui itseluottamusta. Cruz jättää Salaman ja Salama soittaa Martille ja kysyy häneltä apua. Martti mainitsee Docin entisen opettajan Smokeyn. Salama päättää lähteä Docin kotikaupunkiin Thomasvilleen etsimään häntä ja onnistuu vakuttamaan Cruzin tulemaan mukaan.


title: Autot 3

text: Thomasvillessa Salama ja Cruz testaavat Docin vanhaa kotirataa ja törmäävät Smokeyyn. Smokey ja tämän ystävät kertovat tarinaa Doc Hudsonista ja hänen teoistaan. Salama ikävöi häntä ja toteaa, että kilpaileminen oli parasta Docin elämässä, Smokey paljastaa, että hänen uransa päättäneen kolarinsa jälkeen hän löysi uuden onnen opettamalla Salamaa. Smokey sanoo, ettei Salama tule koskaan olemaan yhtä nopea kuin Myrsky, mutta hän voi olla fiksumpi. Smokey alkaa treenaamaan Salamaa Cruzin toimiessa sparrauskaverina. Koulutus tuottaa jonkin verran tulosta, mutta Salaman itseluottamus kokee kolauksen viimeisen harjoituskisan päätteeksi Cruzin ohitettua hänet, palauttaen muiston hänen kolaristaan.


title: Autot 3

text: Floridassa Salama aloittaa kisan hyvin Smokeyn tuella. Mutta kun hän kuulee Sterlingin lähettävän Cruzin pois, Salama tajuaa, että Cruz ansaitsee tilaisuutensa kilpailla ja että hän on avain Myrskyn voittamiseen. Kolaritilanteen aikana Salama tulee varikolle ja käskee tiiminsä varustaa Cruz kisakuntoon. Epävarmuudesta huolimatta Cruz ottaa tilaisuuden vastaan Sterlingin vastustelusta huolimatta. Salama ottaa tallipäällikön paikan ja antaa Cruzille kaiken tukensa. Kilpailun loppuvaiheilla Cruz saa Myrskyn kiinni. Myrsky yrittää käyttää käänteispsykologiaa Cruzia vastaan, mutta Salaman rohkaisulla Cruz kääntää asiat Myrskyä vastaan. Juuri ennen maaliviivaa Myrsky kiilaa Cruzin seinään, mutta Cruz onnistuu ohittamaan Myrskyn viime hetkellä pyöräyttämällä itsensä seinän kautta Myrskyn yli ja Cruz voittaa kisan. Sterling yrittää tarjota Cruzille kisakuskin paikkaa, mutta hän kieltäytyy, ja koska Salama aloitti kisan, hänetkin merkitään voittajaksi, voittaen samalla sopimuksen Sterlingin kanssa. Cruz ottaa tarjouksen kilpailla Dinoco-tallissa Salama hänen tallipäällikkönään ja Salama antaa hänelle Docin vanhan kisanumeron 51.


title: A Fragile King

text: A Fragile King on brittiläisen death metal -yhtyeen Vallenfyren esikoisalbumi. Se julkaistiin vuonna 2011 levymerkillä Century Media Records.


title: Uudet vaatteet

text: Uudet vaatteet on suomalaisen laulaja-lauluntekijä Elviira Niemisen esikoisalbumi. Nieminen julkaisi albumin 21. helmikuuta 2007 käyttäen Elviira-taiteilijanimeä. Albumi ei sijoittunut Suomen viralliselle albumilistalle.


title: Uudet vaatteet

text: Albumin kaikki kappaleet on säveltänyt ja sanoittanut Elviira Nieminen.


title: Xianning

text: Xianning (, pinyin: Xiánníng Shì) on prefektuuritason kaupunki Kiinan Hubein maakunnan kaakkoisosassa. Kaupungin pinta-ala on 9 749,84 neliökilometriä ja väkiluku 2,46 miljoonaa (vuonna 2010). Kaupungin keskusta sijaitsee linnuntietä noin 85 kilometriä maakunnan pääkaupunki Wuhanista etelään.


title: Xianning

text: Kaupunki rajoittuu pohjoisessa Wuhanin, idässä Huangshin, etelässä Jiujiangin, sekä lännessä Yueyangin ja Jingzhoun prefektuuritason kaupunkeihin.


title: Xianning

text: Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja neljään piirikuntaan.


title: Miehen tie (St. Petersaaren albumi)

text: Miehen tie on rockyhtye St. Petersaaren esikoisalbumi, joka julkaistiin vuonna 1980 levymerkillä Kompass Records.


title: Jouki Tikkanen

text: Jouki Tikkanen (s. 5. heinäkuuta 1995) on suomalainen rytminen voimistelija. Hän edustaa Rekolan Raikasta ja hänen valmentajansa on Titta Heikkilä. Tikkanen asuu ja harjoittelee Tampereella.


title: Jouki Tikkanen

text: Tikkanen aloitti voimistelun vuonna 1999 ja kilpaili ensimmäisen kerran SM-sarjassa vuonna 2008 ja tuli viidenneksi nuorten neliottelussa. Vuonna 2009 Tikkanen voitti nuorten Suomen mestaruuden. Naisten sarjassa Tikkanen on voittanut kolme SM-kultaa vuosina 2012-2014 sekä kolme SM-hopeaa vuosina 2011, 2015 ja 2016.


title: Jouki Tikkanen

text: Pohjoismaiden mestaruuskilpailuissa Tikkanen on kilpaillut kahdesti. Vuonna 2016 hän voitti kultaa neliottelussa, pallolla, keiloilla ja nauhalla. Vuonna 2014 Tikkanen otti hopeaa ottelussa, vanteella, pallolla ja nauhalla sekä pronssia keiloilla. Sekä 2016 että 2014 Tikkanen voitti team-kilpailun kultaa.


title: Jouki Tikkanen

text: Tikkanen on osallistunut MM-kilpailuihin vuosina 2011, 2013, 2014 ja 2015. Vuonna 2014 hän pääsi karsinnan sijalta 22 neliottelun finaaliin, jossa nousi sijalle 17., mikä on kautta aikojen paras suomalaistulos.


title: Jouki Tikkanen

text: EM-kilpailuihin Tikkanen on osallistunut viidesti: junioreissa 2010 ja naisissa 2011, 2013, 2015 ja 2016. Vuonna 2010 juniorien sarjassa Tikkanen edusti pallo-ohjelmalla Suomea team-kilpailussa yhdessä Meri Kontkasen (keilat), Iina Linnan (vanne) ja Kati Rantsin (naru) kanssa. Team sijoittui 14. ja täten Suomi nousi kuumaan ryhmään seuraaviin juniorien EM-kilpailuihin.


title: Jouki Tikkanen

text:
Naisten sarjassa vuoden 2013 EM-kilpailuissa Tikkanen oli yhdessä Ekaterina Volkovan kanssa joukkuekilpailun kymmenes. Vuoden 2015 EM-kilpailuissa Volkova ja Tikkanen ylsivät kautta aikojen Suomen kovimpaan joukkuekilpailutulokseen sijoittuen kuudenneksi. Tikkasen henkilökohtainen sijoitus oli ottelussa 21. Vuonna 2016 Tikkanen kilpaili EM-neliottelun finaalissa, jossa hän sijoittui 17.
Tikkanen on kilpaillut Grand Prix -sarjassa vuodesta 2011 alkaen. Parhaita tuloksia ovat vuoden 2016 Bukarestin osakilpailun 8. sija neliottelussa, vuoden 2015 Holonin 8. sija nauhafinaalissa, vuoden 2012 Brnon 4. sija pallofinaalissa sekä Berliinin 6. sija keila- ja nauhafinaalissa.


title: Jouki Tikkanen

text: Tikkanen on saanut Kansainvälisen Voimisteluliiton kultaisen "World Class Gymnast" -tunnustuksen.


title: Jouki Tikkanen

text: Tikkanen on saanut Voimisteluliiton ja TUL:n vuoden paras rytminen voimistelija -palkinnon vuosina 2014 ja 2012.


title: Jouki Tikkanen

text: Tikkanen on valittu myös Mäkelärinteen lukion urheilukapteeniksi vuonna 2015.


Jouki Tikkanen


title: Samotherium

text: Samotherium on sukupuuttoon kuollut kirahvieläinsuku. Suku eli Afrikan ja Euraasian tasangoilla myöhäiseltä mioseenilta varhaiselle pleistoseenille 10 - 5 miljoonaa vuotta sitten.


title: Samotherium

text: "Samotheriumilla" oli lyhyt kaula ja kaksi "sarvea" pään päällä. Se kasvoi kolme metriä korkeaksi ja puoli tonnia painavaksi. Sillä oli lehmämäinen kuono, jolla se söi ruohoa puiden lehtien sijaan. Sillä oli laihat jalat kuten nykyiselläkin kirahvilla.


title: Marc’Antonio Ziani

text: Marc’Antonio Ziani (tai Marco Antonio Ziani, 1653 Venetsia – 22. tammikuuta 1715 Wien) oli Wienissä asunut italialainen barokkisäveltäjä ja kapellimestari, joka nimitettiin vuonna 1700 varahovikapellimestariksi ja 1712 hovikapellimestariksi Wienin hoviin. Tätä ennen vuosina 1679–1700 Ziani sävelsi pääosin Venetsiaan.


title: Marc’Antonio Ziani

text: Vuosina 1700–1715 Ziani sävelsi hoviteatterille 20 näyttämöteosta. Häneltä on säilynyt 21 oopperaa, mutta 27 on kadonnut. Oopperoista kantaesitettiin Wienissä "II Giordano pio" 26. heinäkuuta 1700, "Gli ossequi della notte" 22. heinäkuuta 1701, "II Temistocle" 9. kesäkuuta 1701, "La fuga dell’invidia" 15. marraskuuta 1701, "II Romolo" 9. kesäkuuta 1702, "Cajo Popilio" 9. kesäkuuta 1704, "L’Èrcole vincitore dell’invidia" 19. maaliskuuta 1706, "II Meleagro" 16. elokuuta 1706, "Chilonida" 21. huhtikuuta 1709, "II Campidoglio ricuperato" 26. heinäkuuta 1709 ja "L’Atenaide" 19. marraskuuta 1714. Ziani sävelsi myös kirkkomusiikkia.


title: Barranquillan karnevaali

text: Barranquillan karnevaali on Kolumbian Barranquillassa Karibianmeren rannikolla vuosittain laskiaisviikolla järjestettävä karnevaali. Se on Unescon Aineettoman kulttuuriperinnön luettelossa vuodesta 2008.


title: Barranquillan karnevaali

text: Karnevaali kestää viimeiset neljä päivää ennen paaston alkamista. Siihen sisältyy musiikkia ja tansseja eri kulttuureista, sekä alkuperäisiä kolumbialaisia että siirtomaa-ajalla Espanjasta ja Afrikasta tulleita vaikutteita. Musiikin pääinstrumentit ovat rummut ja puhallinsoittimet.


title: Jacob van Ruisdael

text: Jacob van Ruisdael (noin 1629 – 10. maaliskuuta 1682) oli hollantilainen taidemaalari, tekninen piirtäjä ja etsaustöiden tekijä. Häntä pidetään erittäin merkittävänä Hollannin kultakauden maisemamaalarina.


title: Jacob van Ruisdael

text: Ruisdael oli tuottelias ja monipuolinen taiteilija ja kuvasi laajalti eri maisema-aiheita. Nuoreksi mieheksi hän maalasi vuodesta 1646 huomattavan laadukkaita hollantilaisia maaseutunäkymiä. Hänen Saksaan vuonna 1650 tekemänsä matkan jälkeen maisemamaalaukset muuttuivat herooisemmiksi. Myöhemmissä teoksissaan, jotka hän teki asuessaan ja työskennellessään Amsterdamissa, hän lisäsi säännölliseen aihevalikoimaansa kaupunkipanoraamoja ja merinäkymiä. Näissä teoksissa taivas valtasi melkein kaksi kolmasosaa kankaasta. Yhteensä hän teki yli 150 skandinaavista vesiputousnäkymää.


title: Jacob van Ruisdael

text: Ruisdaelin ainoa rekisteröity oppilas oli Meindert Hobbema, yksi niistä monista taiteilijoista, jotka piirsivät Ruisdaelin maisemiin ihmishahmoja. Hobbeman teoksia on toisinaan sekoitettu Ruisdaelin teoksiin. On ollut vaikeaa osoittaa sitä, mitkä teokset ovat Ruisdaelin tekemiä, mitä ei ole auttanut se, että kolme hänen sukulaistaan oli myös maisemamaalareita, ja jotkut heistä kirjoittivat nimensä muodossa "Ruysdael": hänen isänsä Isaack van Ruisdael, hänen hyvin tunnettu setänsä Salomon van Ruysdael ja hänen serkkunsa, jonka nimi on hämäävästi Jacob van Ruysdael.


title: Jacob van Ruisdael

text: Ruisdaelin teoksille oli hänen elinaikanaan kysyntää Alankomaiden tasavallassa. Nykyisin hänen teoksiaan on eri puolilla maailmaa yksityisissä ja institutionaalisissa kokoelmissa. Suurimpia kokoelmia pitävät hallussaan Lontoon kansallisgalleria, Amsterdamin Rijksmuseum ja Pietarin Eremitaasi. Ruisdael vaikutti maisemamaalauksen perinteeseen kaikkialla länsimaissa, Englannin romantikoista Ranskan Barbizonin kouluun ja Yhdysvaltain Hudson River -koulukuntaan asti ja vaikutti hollantilaisiin maisemamaalarisukupolviin.


title: Jacob van Ruisdael

text: Jacob Isaackszoon van Ruisdael syntyi Haarlemissa vuonna 1628 tai 1629 maalariperheeseen, jonka kaikki jäsenet olivat maisemamaalareita. Perheen maalarien lukumäärä ja nimen Ruisdael monet eri kirjoitustavat ovat hankaloittaneet yrityksiä dokumentoida hänen elämäänsä ja määrittää sitä, mitkä teokset ovat hänen tekemiään.


title: Jacob van Ruisdael

text: Nimi Ruisdael liittyy nykyisin jo kadonneeseen Blaricumin kylän linnaan. Kylä oli Jacobin isoisän, huonekalupuuseppä Jacon de Goyerin, koti. Kun De Goyer muutti Naardeniin, kolme hänen pojistaan muutti nimensä muotoon Ruysdael tai Ruisdael, mahdollisesti merkitäkseen oman alkuperänsä. Kahdesta De Goyerin pojista tuli maalareita: Jacobin isästä Isaack van Ruisdaelista ja hänen hyvin tunnetusta sedästään Salomon van Ruysdaelista.


title: Jacob van Ruisdael

text: Ei tiedetä oliko Ruisdaelin äiti Isaack van Ruisdaelin ensimmäinen vaimo, jonka nimeä ei tunneta, vai hänen toinen vaimonsa, Maycken Cornelisdochter. Isaack ja Maycken menivät naimisiin 12. marraskuuta 1628.


title: Jacob van Ruisdael

text: Ruisdaelin opettaja on myös tuntematon. Usein oletetaan, että Ruisdael sai oppinsa isältään ja sedältään, mutta arkistotodisteita ei tälle ole. Muut sen ajan paikalliset maisemamaalarit, merkittävimmin Cornelis Vroom ja Allaert van Everdingen, näyttävät vaikuttaneen häneen vahvasti.


title: Jacob van Ruisdael

text: Varhaisin päiväys, joka ilmenee Ruisdaelin maalauksissa ja etsaustöissä, on 1646. Kaksi vuotta tämän päiväyksen jälkeen hänet hyväksyttiin jäseneksi Haarlemin Pyhän Luukkaan kiltaan. Näihin aikoihin Hollannin kotitalouksissa maisemamaalaukset olivat yhtä suosittuja kuin historiallisaiheiset maalaukset, vaikka Ruisdaelin syntymän aikaan historia-aiheisia maalauksia näkyi paljon useammin. Tämä maisemamaalausten suosion kasvu jatkui läpi koko Ruisdaelin uran.


title: Jacob van Ruisdael

text: Vuoden 1657 tietämillä Ruisdael muutti Amsterdamiin, niihin aikoihin mennessä kukoistavaan kaupunkiin, joka tarjosi todennäköisesti suuremmat markkinat hänen teoksilleen. Hänen Haarlemin maalaritoverinsa Allaert van Everdingen oli jo muuttanut Amsterdamiin ja löytänyt sieltä markkinoita. Ruisdael asui ja työskenteli Amsterdamissa loppuelämänsä ajan.


title: Jacob van Ruisdael

text: Maisemamaalariksi Ruisdael näyttää matkustaneen suhteellisen vähän: Blaricumiin, Egmond aan Zeehen ja Rheneniin 1640-luvulla sekä Nicolaes Berchemin kanssa juuri rajan toiselle puolelle Saksaan Benheimiin ja Steinfurtiin vuonna 1650. Ruisdael mahdollisesti matkusti Hobbeman kanssa Veluwen, Deventerin ja Ootmarsumin kautta Saksan rajan poikki uudestaan vuonna 1661. Huolimatta Ruisdaelin lukuisista norjalaismaisemista, ei ole säilyneitä tietoja siitä, että hän olisi matkustanut Skandinaviaan


title: Jacob van Ruisdael

text: On jonkin verran spekulaatioita siitä, että Ruisdael olisi ollut myös lääkäri. Hänen elämäkertansa kirjoittaja Houbraken kertoo että, hän opiskeli lääketiedettä ja suoritti kirurgisia operaatiota Amsterdamissa. 1600 -luvun arkistotiedoissa näkyy nimi "Jacobus Ruijsdael" Amsterdamin lääkärien luettelossa, vaikkakin yliviivattuna, ja lisätyn huomautuksen kera, että hän sai lääkärin tutkintotodistuksen 15. lokakuuta 1676 Caenissa Pohjois-Ranskassa. Monet eri taidehistorioitsijat ovat arvelleet tämän olleen erehdys henkilöllisyydestä. Tutkija Pieter Scheltema esittää, että Ruisdaelin serkku olikin se henkilö, joka näkyi luettelossa. Ruisdaelin asiantuntija Seymour Slive väittää, että kirjoitustapa "uij" ei ole yhteneväinen Ruisdaelin oman kirjoitustavan kanssa, että hänen epätavallisen korkea tuotantomääränsä viittaa aikaa olleen hyvin vähän opiskella lääketiedettä ja että mikään hänen taiteessaan ei viittaa siihen, että hän kävi Pohjois-Ranskassa. Kuitenkin Slive on halukas hyväksymään sen, että Ruisdael on silti saattanut olla lääkäri.


title: Jacob van Ruisdael

text: Ruisdael ei ollut juutalainen. Slive kertoo, että Ruisdaelin juutalaisen hautausmaanäkymän ja suvun monien eri raamatullisten nimien takia hän kuuli usein pohdiskeluja, että Ruisdaelin täytyy varmasti olla juutalainen. Todisteet osoittavat muuta. Ruisdael vaati, että hänet tulee kastaa Amsterdamin kalvinistisessa reformoidussa kirkossa, ja hänet haudattiin Haarlemin St. Bavon kirkkoon, joka oli tuona aikana protestanttinen.


title: Jacob van Ruisdael

text: Ruisdael ei mennyt naimisiin. Houbrakenin mukaan siksi, jotta hän voisi "varata aikaa avustaakseen vanhaa isäänsä". Ei tiedetä miltä Ruisdael näytti, sillä yhtään tiedettyä muotokuvaa tai omakuvaa hänestä ei ole olemassa.


title: Jacob van Ruisdael

text: Taidehistorioitsija Hendrik Frederik Wijnman osoitti vääräksi myytin, että Ruisdael olisi kuollut köyhänä miehenä oletetusti vanhojen köyhäintalossa Haarlemissa. Wijnman osoitti, että siellä kuollut henkilö oli itse asiassa Ruisdaelin serkku, Jacob Salomonszoon.


title: Jacob van Ruisdael

text: Ruisdaelin teoksille vuodesta noin 1646 ja 1650 luvun alkuun, kun hän asui Haarlemissa, ovat ominaista yksinkertaiset motiivit sekä huolellinen ja ahkera luonnon havainnointi. Käyttämällä raskaampaa maalia kuin edeltäjänsä Ruisdael antoi lehvästölleen rikkautta välittäen vaikutelman oksien ja lehtien läpi valuvasta mahlasta. Hänen tarkka puiden kuvauksensa oli ennenäkemätöntä tuona aikana: hänen puidensa suvut ovat ensimmäisiä, jotka ovat yksimielisesti tunnistettavia nykyajan kasvitieteilijöiden toimesta. Tuntemattomista syistä Ruisdael lakkasi miltei kokonaan päiväämästä töitään vuodesta 1653.


title: Jacob van Ruisdael

text: Esimerkki Ruisdaelin varhaisesta tyylistä ja yksi varhaisimmista teoksista on "Dyynimaisema" vuodelta 1646. Se rikkoo klassisen hollantilaisen tradition kuvata laajoja dyyninäkymiä, jotka sisältävät taloja ja puita, joiden kummallakin sivulla on kaukaisia näkymiä. Sen sijaan Ruisdael asettaa puiden peittämät dyynit näkyvästi keskelle pilvimaiseman kohdistaessa voimakasta valoa hiekkapolulle. Aikaansaatua herooista vaikutusta voimistaa maalauskankaan suuri koko, "niin odottamatonta kokemattoman maalarin teoksessa", Irina Sokolovan, Eremitaasin kuraattorin mukaan.


title: Jacob van Ruisdael

text: Kaikki 13 tunnettua Ruisdaelin etsaustyötä ovat peräisin hänen varhaiselta kaudeltaan, ja ensimmäiseen on laitettu päiväysvuosi 1646. Ei tiedetä kuka opetti hänelle etsaustaidon. Hänen isänsä, setänsä tai hänen Haarlemin maalaritoverinsa Cornelis Vroomin, joka vaikutti hänen muihin teoksiin, signeeraamia etsaustöitä ei ole olemassa yhtään. Hänen etsaustöissään näkyy vain vähän vaikutusta Rembrandtilta tyylin tai tekniikan suhteen.


title: Jacob van Ruisdael

text: Ruisdaelin Saksan matkan jälkeen hänen teoksensa tulivat luonteeltaan herooisemmiksi ja muodot tulivat suuremmiksi ja näkyvämmiksi. Näkymä Bentheimin linnasta vuodelta 1653 on vain yksi lukuisista Ruisdaelin tekemistä tietyn saksalaislinnan kuvauksista, joista melkein kaikki korostavat sen asemaa kukkulan huipulla. Ruisdael teki lukuisia muutoksia linnan ympäristöön (se on oikeastaan epävaikuttavalla matalalla kukkulalla), mikä kulminoitui vuoden 1653 versioon, joka esittää linnan metsäisellä vuorella


title: Jacob van Ruisdael

text: Ruisdael on muokannut maisemamaalauksen perinteitä englantilaisesta romantiikasta Ranskan Barbizonin kouluun ja Yhdysvaltain Hudson River -koulukuntaan sekä hollantilaisiin maisemamaalarisukupolviin asti. Englantilaisia taiteilijoita, joihin Ruisdael vaikutti, ovat mm Thomas Gainsborough, J. M. W. Turner ja John Constable. Gainsborough piirsi mustaa liitua ja harmaata laveerausta käyttäen kopion Ruisdaelin teoksesta 1740-luvulla, ja nyt kummatkin maalaukset ovat Pariisin Louvressa. Turner teki Ruisdaelin teoksista monia kopioita ja maalasi mielikuvitusnäkymiä satamasta, jota ei ollut olemassa ja jota hän kutsui nimellä "Port Ruysdael". Constable kopioi myös monia eri Ruisdaelin tekemiä piirroksia, etsaustöitä ja maalauksia ja oli tämän suuri ihailija nuoresta lähtien. Kuitenkin hänestä "Juutalainen hautausmaa" oli epäonnistunut teos, koska hän ajatteli sen yrittäneen välittää jotain taiteen tavoittamattomissa olevaa.


title: Jacob van Ruisdael

text: Taidehistorioitsijoiden ja kriitikoiden keskuudessa Ruisdaelin maineella on ollut arvostuksen kautensa ja alhonsa vuosisatojen saatossa. Vuonna 1781 Royal Academy of Artsin perustaja Sir Joshua Reynolds ihaili Ruisdaelin maisemien raikkautta ja voimaa. Pari vuosikymmentä myöhemmin muut englantilaiset kriitikot olivat vähemmän vaikuttuneita. Vuonna 1801 Royal Academy of Artsin professori Henry Fuseli ilmaisi halveksuntaansa koko hollantilaista maisemamaalauskoulukuntaa kohtaan vähätellen, ettei se ole enempää kuin ”paikan jäljennöstä”. Huomionarvoista on, että yksi Fuselin oppilaista oli Constable, jonka ihailu Ruisdaelia kohtaan pysyi muuttumattomana. Samoihin aikoihin Saksassa kirjailija, valtiomies ja tutkija Johann Wolfgang von Goethe ylisti Ruisdaelia ajattelevaksi taiteilijaksi, jopa runoilijaksi.


title: Jacob van Ruisdael

text: Myöhemmät taidehistorioitsijat ovat asettaneet Ruisdaelin arvon korkealle. Waldemar Januszczakista hän on ihmeellinen tarinankertoja. Januszack ei pidä häntä kaikkien aikojen mahtavimpana maisemamaalarina mutta on erityisen vaikuttunut hänen teini-ikäisenä tekemistään teoksista: ”ihmenuori, joka meidän pitäisi asettaa sijalle 8 tai 9 Mozartin asteikolla”.


title: Jacob van Ruisdael

text: Vaikka monia Ruisdaelin teoksia oli näytteillä Art Treasures Exhibitionissa vuonna 1857 Manchesterissa ja siitä lähtien monenlaisissa muissa suurissa näyttelyissä ympäri maailman, vasta vuonna 1981 taidenäyttely omistettiin yksinomaan Ruisdaelille. Yli 50 maalausta ja 35 piirrosta ja etsaustyötä oli näytteillä, ensin Haagin Mauritshuisissa, ja sitten vuonna 1982 Fogg Museumissa Cambridgessa Massachusettsissa. Vuonna 2006 Lontoon kuninkaallinen taideakatemia isännöi Ruisdael-näyttelyä "Master of Landscape", joka esitteli teoksia yli 50 kokoelmasta.


title: Jacob van Ruisdael

text: Ei ole 1600 –luvun dokumentteja, jotka osoittaisivat, joko suoraan tai toisen käden lähteen kautta, mitä Ruisdael pyrki välittämään taiteellaan. Vaikka teos "Juutalainen hautausmaa" hyväksytään yleisesti elämän haurauden allegoriaksi, on paljon kiistelty siitä, kuinka muita teoksia pitäisi tulkita. Asteikon toisessa päässä on Henry Fuseli, jonka näkemyksen mukaan niillä ei ole mitään merkitystä ollenkaan ja ne ovat yksinkertaisesti kuvauksia luonnosta. Toisessa päässä on Franz Theodor Kugler, joka näkee merkitystä miltei kaikessa


title: Jacob van Ruisdael

text: Ruisdaelin teokset ovat hajallaan maailmanlaajuisesti eri kokoelmissa. Merkittävimpiä kokoelmia ovat Lontoon kansallisgalleria, joka pitää hallussaan 20 maalausta; Amsterdamin Rijksmuseum, jolla on 16 maalausta; ja Pietarin Eremitaasi, jolla on yhdeksän. Yhdysvalloissa New Yorkin Metropolitanin taidemuseolla on kokoelmissaan viisi Ruisdaelin teosta, ja Kalifornian J. Paul Getty Museumilla on kolme.


title: Jacob van Ruisdael

text: Toisinaan Ruisdaelin teos vaihtaa omistajaa. Vuonna 2014 "Dunes by the Sea" huutokaupattiin Christie’sin New Yorkin huutokauppakamarissa, ja hinnaksi kertyi 1 805 000 dollaria. Hänen jäljelle jääneistä piirroksistaan, yhteensä 140:stä, Rijksmuseum, Haarlemin Teylers Museum, Dresdenin Kupferstich-Kabinett ja Eremitaasi pitävät kukin hallussaan merkittäviä kokoelmia. Ruisdaelin harvinaiset etsaustyöt ovat hajallaan eri instituutioissa.


title: Jacob van Ruisdael

text: Ruisdaelin taidetta ei pitäisi ajatella erossa uskomattoman vaurauden ja maalle tapahtuneiden merkittävien muutosten kontekstista, joka ilmeni Hollannin kultakauden aikana. Tutkimuksissaan 1600 - luvun Hollannin taiteesta ja kulttuurista Simon Schama huomauttaa, että "ei voi koskaan ylikorostaa, että vuosien 1550 - 1650 välinen ajanjakso, kun itsenäisen Alankomaiden kansakunnan poliittinen identiteetti sai alkunsa, oli myös sen maisemien dramaattisen fyysisen muutoksen aikaa". Ruisdaelin luontonäkymät ja Hollannin nouseva teknologia ovat tässä tiiviisti mukana. Christopher Joby asettaa Ruisdaelin Hollannin tasavallan kalvinismin uskonnolliseen kontekstiin.


title: Jacob van Ruisdael

text: Taidehistorioitsija Yuri Kuznetsov asettaa Ruisdaelin taiteen Alankomaiden vapaussodan kontekstiin. Hollantilaisia maisemamaalareita ”vaadittiin tekemään muotokuva kotimaastaan, jonka Hollannin kansa oli kahdesti voittanut uudelleen itselleen – ensin mereltä, ja myöhemmin ulkomaalaisilta tunkeutujilta”.


title: Jacob van Ruisdael

text: Myös tavalliset keskiluokkaiset hollantilaiset alkoivat ostaa taidetta ensi kertaa luoden korkean kysynnän kaikenlaisille tauluille. Tätä kysyntää täyttivät maalarikillat. Maalarimestarit perustivat ateljeita tuottaakseen suuren määrän tauluja nopeasti. Mestarin ohjauksessa oppilaat tulivat erikoistumaan maalauksen osiin, kuten maisemien ihmishahmoihin tai muotokuvien ja historiallisaiheisten maalausten kostyymeihin. Joskus mestarit tulivat lisäämään muutamia silauksia saadakseen enimmäkseen oppilaiden tekemän teoksen näyttämään aidolta mestarin tekemältä, jotta saavuttaisivat mahdollisimman nopeasti mahdollisimman hyvän hinnan. Ruisdaelin tapauksessa ei tiedetä, pitikö hän varastoa, josta myydä suoraan asiakkaille, vai myikö hän teoksiaan taidevälittäjien kautta vai tekikö hän kummallakin tavalla


title: Rescue

text: Rescue on saksofonisti Clarence Clemonsin johtaman Clarence Clemons and the Red Bank Rockers -yhtyeen albumi vuodelta 1983.


title: Adlan Varajev

text: Adlаn Abujevitš Vаrаjev (, 2. tammikuuta 1962 Sadovoje, Tšetšeenien ja inguušien ASNT, Venäjän SFNT – 3. tai 4. toukokuuta 2016 Tšetšenia, Venäjä) oli Neuvostoliittoa edustanut vapaapainija, olympiamitalisti, maailman- ja euroopanmestari.


title: Adlan Varajev

text: Vapaapainin 74 kilogramman painoluokassa kilpaillut Varajev voitti vuosina 1986–1988 yhteensä kuusi arvokisamitalia. Hän saavutti olympiahopeaa Soulissa 1988, maailmanmestaruuden Clermont-Ferrandissa 1987 ja MM-hopeaa vuonna 1986 sekä kolme Euroopan mestaruutta. Varajevin kilpakumppaneihin kuului muun muassa suomalainen Pekka Rauhala, jonka hän jätti hopealle vuoden 1988 EM-kilpailuissa.


title: Adlan Varajev

text: Varajev oli ensimmäinen olympiamitalin voittanut tšetšeeni. Hän kuoli 3. tai 4. toukokuuta 2016 54 vuoden iässä. Varajev oli halunnut valokuvauttaa itsensä vuoristossa joen vieressä, missä hän liukastui, putosi jokeen ja hukkui. Hänen ruumistaan etsittiin satojen ihmisten voimin.


title: Meksikon taide

text: Meksikon taide on nykyisen Meksikon alueella vuosisatojen aikana tehtyä taidetta.


title: Meksikon taide

text: Olmeekit olivat taitavia kivenkäsittelijöitä ja rakensivat suuria monumentteja. Parhaiten heidät tunnetaan valtavista kivipääveistoksista sekä luolamaalauksista.


title: Meksikon taide

text: Asteekkien freskoista saa kuvan heidän kosmologiastaan ja yhteiskunnallisesta elämästään.


title: Meksikon taide

text: Siirtomaa-aikana, 1800-luvun lopulla vaikuttaneen uusklassisen koulukunnan töissä on selvä eurooppalainen tuntuma.


title: Meksikon taide

text: Meksikon vallankumouksen myötä tuli tarve kehittää aidosti meksikolainen identiteetti paikallisen perinteen pohjalta. Presidentti Álvaro Obregónin valtakaudella 1920–1924 valtio tilasi joukon seinämaalauksia. Diego Rivera johti joukkoa, joka perusti syndikaatin ja julisti maalaustelineillä tehtävät taulut eurooppalaiseksi elitistiseksi rappioksi ja suosi julkista taidetta sen kaikissa muodoista. Liikkeen jäseniä kutsuttiin muraalimaalauksen eli seinämaalauksen mukaan muralisteiksi. Johtaviin muralisteihin kuuluivat Riveiran lisäksi David Alfaro Siqueiros ja José Clemente Orozco. Yksi Riveiran varhaisimmista seinämaalauksista on kulttuuriministeriön sisäpihalla. Se kattaa kaksi korttelia kolmen kerroksen korkeudelta, koostuu 124 freskosta ja sen tekemiseen meni neljä vuotta. Maalausten aiheena ovat tanssivat tehuanat.


title: Meksikon taide

text: Riveiran vaimosta Frida Kahlosta tuli miestäänkin kuuluisampi.


title: Meksikon taide

text: Muralistien palvomaa kansallista perinnettä, maisemia ja alkuperäiskansojen edustajien muotokuvia vastaan nousi 1900-luvun loppupuoliskolla liike, jota kutsuttiin Murroksen sukupolveksi – "Generacion de la ruptura". Sille tunnusomaisia olivat Manuel Felguerezin, Rufino Tamayon ja Luis Nishisawan abstraktit maalaukset.


title: Värähtelijä

text: Värähtelijä on suomalaisen black metal ja space rock -yhtye Oranssin Pazuzun neljäs studioalbumi. Se julkaistiin 26. helmikuuta 2016. Albumi debytoi Suomen virallisen listan sijalla 33, ja ylsi vielä seuraavalla listaviikollaan sijalle 25. Kappaleesta ”Lahja” kuvattiin musiikkivideo.


title: Värähtelijä

text: Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 13.


title: Värähtelijä

text: Noisen Mikko Nissinen antoi albumille arvosanan 4/5, kehuen albumin kypsyneen hyvin sekä olevan sen yhtyeen ”vittumaisimmalta, painostavimmalta ja toisaalta samalla avarakatseisimmalta kuulostava”. Imperiumi.netin Serpentin mukaan levy "yhdistää ja sulauttaa genrejä toisiinsa välittämättä siitä onko oikein tai väärin tehdä niin". Kaaoszinen Olli Vesasen mukaan albumin olevan staattinen ja hitaasti kehittyvä kokonaisuus, joka jättää hyvällä tavalla pahan olon. Rumban Markus Laakso kuvaili kokonaisuutta bileillan soundtrackiksi, josta ei taustamusiikiksi tai hittikimaraksi ole. Soundin Pekka Laine kuvailia albumia okkultistiseksi ja kuuntelukokemusta riitinomaiseksi.


title: Värähtelijä

text: Kaikki kappaleet sanoittanut Ontto.


title: Coz I Luv You

text: Coz I Luv You on brittiläisen Slade-yhtyeen esittämä kappale vuodelta 1971. Noddy Holderin ja Jim Lean kirjoittama singleraita muodostui Sladen ensimmäiseksi Britanniassa listaykköseksi nousseeksi kappaleeksi. Se on musiikillisesti hieman pop-tyylinen.


title: Coz I Luv You

text: ”Coz I Luv You” oli Noddy Holderin ja Jim Lean ensimmäinen sellainen kappale, jonka he tekivät tositarkoituksella laulunkirjoitus mielessään. Se sai alkunsa riffistä, joka heillä oli ollut jo pidemmän aikaa. Sitä oltiin soitettu ennen keikkoja pukuhuoneessa Jim Lean viulun virittämisen helpottamiseksi. Riffin päälle Holder ja Lea lisäsivät sointukulun. He soittivat kitaroita Holderin laulaessa melodiaa. Kappale edistyi yllättävän hyvin ja inspiraation vallassa Holder kirjoitti sanoituksen. ”Because I Love You” -niminen kappale oli käytännössä valmis noin 20 minuutissa.


title: Coz I Luv You

text: Slade ei tehnyt tuolloin demoja, joten Holder ja Lea esittivät kappaleen tuottaja Chas Chandlerille kitaroilla tämän toimistossa. Chandler oli vakuuttunut kuulemastaan ja uskoi yhtyeen saavuttavan kappaleella ensimmäisen ykköshittinsä.


title: Coz I Luv You

text: Studiossa Jim Lea soitti kappaleeseen viulua saadakseen siihen lisäväriä. Yhtye ei pitänyt kappaletta ja sen nimeä tarpeeksi Sladen tyylisenä, joten se ehdotti tuottaja Chandlerille, että siihen lisättäisin edellissingle ”Get Down and Get with Itin” tapaan taputuksia ja tömistyksiä. Holder vaihtoi vielä kappaleen nimen muotoon ”Coz I Luv You”, joka kuvasti foneettisesti kirjoitettuna enemmän puhekieltä, eikä näyttänyt kirjoitettuna liian siloitellulta.


title: Coz I Luv You

text: Single ilmestyi 8. lokakuuta 1971. ”Coz I Luv You” nousi Britannian listaykköseksi kolmen viikon ajaksi, minkä lisäksi se nousi kärkeen myös Irlannissa sekä top 10:een Alankomaissa, Belgiassa ja Länsi-Saksassa. Menestyksen myötä Holder ja Lea ryhtyivät Sladen pääasialliseksi laulunkirjoituspariksi. Kappaleen suosio toi mukanaan enemmän keikkoja, radio- ja tv-esiintymisiä, haastatteluja ja lehtiartikkeleja. Monet teini-ikäisille suunnatut lehdet kiinnostuivat yhtyeestä, ja fanipohjaansa laajentaakseen Slade luopui lopullisesti aiemmasta skinhead-imagostaan.


title: Coz I Luv You

text: Singlen b-puolella julkaistiin ”My Life Is Natural”, joka on tyylillisesti aggressiivista rockia. Sitä on verrattu yhtyeen edellisen "Play It Loud" -albumin musiikkiin.


title: Coz I Luv You

text: Kappaleesta ovat tehneet cover-version muun muassa James Blunt ja Böhse Onkelz. Lisäksi rap-artisti Evidence käytti samplea kappaleessaan ”Things You Do”. Arto Sotavalta levytti kappaleesta vuonna 1972 suomenkielisen version ”En syytä nää”, jonka sanoitus oli hänen itse kääntämä. Pate Mustajärvi julkaisi niin ikään itse kääntämänsä versionsa, ”Painilaulu”, vuonna 1995 albumilla "Ikurin turbiini".


title: Patrick Russell

text: Patrick Russell voi tarkoittaa seuraavia henkilöitä:


title: Patrick Russell (jääkiekkoilija)

text: Patrick Russell (s. 4. tammikuuta 1993 Birkerød, Tanska) on tanskalainen jääkiekkoilija, joka pelaa NHL-joukkue Edmonton Oilersin organisaatiossa. Hän pelannee lähinnä AHL-joukkue Bakersfield Condorsissa. Russell on pelipaikaltaan oikea laitahyökkääjä ja laukoo oikealta.


title: Patrick Russell (jääkiekkoilija)

text: Russell pelasi 16-vuotiaaksi asti kotimaassaan Gentofte Starsissa. Hän oli kausina 2007–2008 ja 2008–2009 seuran U17-junioreiden paras pistemies, maalintekijä ja syöttäjä. Kaudella 2008–2009 Russell oli myös Gentoften A-nuorten paras maalintekijä 31 osumallaan, joilla hän sijoittui Tanskan A-juniorisarjan maalipörssissä kolmanneksi. Samalla kaudella vain 15-vuotias Russell debytoi Gentoften miesten joukkueessa Tanskan I-divisioonassa, jonka mestaruuden hän voitti.


title: Patrick Russell (jääkiekkoilija)

text: Kaudeksi 2009–2010 16-vuotias Russell siirtyi Ruotsiin Linköpings HC:n J18-junioreihin. Hän oli J18 Elitissä joukkueen paras maalintekijä 15 osumallaan. Kaudella 2010–2011 Russell oli samassa sarjassa Linköpingin paras pistemies ja maalintekijä tehoilla 13+11=24. J18 Allsvenskanissa hän oli tehoilla 6+8=14 joukkueen paras pistemies ja jakoi sisäisen maalipörssin voiton Christopher Fishin kanssa. Kaudella 2011–2012 Russell pelasi Linköpingin J20-junioreissa loukkaantumisten vuoksi vain yhden runkosarja- ja playoff-ottelun. Hän voitti kuitenkin J20 SuperElitin mestaruuden. Kaudella 2012–2013 Russell oli joukkueen paras pistemies tehoilla 18+18=36. Hän voitti myös Linköpingin sisäisen tehotilaston lukemalla +24. Pudotuspeleissä Russell jakoi joukkueen sisäisen piste- ja syöttöpörssin voiton Leon Bristedtin kanssa tehtyään viidessä ottelussa kolme syöttöpistettä. Hän edusti Linköpingiä myös Junior Club World Cupissa, jossa Russell jakoi neljällä osumallaan joukkueen sisäisen maalipörssin voiton Jesper Petterssonin kanssa ja voitti pronssia.


title: Patrick Russell (jääkiekkoilija)

text: USHL-joukkue Muskegon Lumberjacks varasi Russellin 92. pelaajana kesällä 2013. Hän siirtyi kaudeksi 2013–2014 kuitenkin toiseen USHL-seuraan, Waterloo Black Hawksiin. Russell oli joukkueen paras maalintekijä 29 osumallaan, joilla hän sijoittui koko liigan maalipörssissä viidenneksi. Russell voitti Black Hawksin mukana USHL:n runkosarjan, Anderson Cupin, mutta pudotuspelien mestaruus, Kelly Cup meni kuitenkin finaalien jälkeen Indiana Icelle otteluvoitoin 3–2. Vuosina 2014–2016 hän pelasi St. Cloud State Universityn yliopistojoukkueessa. Kauden 2014–2015 päätteeksi Russell valittiin NCHC:n tulokkaiden tähdistökentälliseen. Kaudella 2015–2016 hän oli St. Cloudin toiseksi paras maalintekijä ja kolmanneksi paras pistemies tehoilla 20+21=41, joilla Russell jakoi NCHC:n maalipörssin viidennen sijan Denverin Danton Heinenin kanssa ja sijoittui sarjan pistepörssissä kymmenenneksi. Hän voitti kauden päätteeksi NCHC:n mestaruuden.


title: Patrick Russell (jääkiekkoilija)

text: Toukokuussa 2016 Russell teki kaksivuotisen tulokassopimuksen NHL-joukkue Edmonton Oilersin kanssa. Hän pelasi kauden 2016–2017 kokonaan AHL-joukkue Bakersfield Condorsissa, jossa tulokaskausi toi 68 runkosarjaottelussa tehot 8+9=17.


title: Patrick Russell (jääkiekkoilija)

text: Russell edusti Tanskaa MM-kilpailuissa vuonna 2017. Yhteensä hän on pelannut 13 A-maaottelua tehden kaksi maalia. Russell teki A-maajoukkuedebyyttinsä Euro Hockey Challengessa 7. huhtikuuta 2016 Aalborgissa Latviaa vastaan.


title: Patrick Russell (jääkiekkoilija)

text: Russell pelasi myös alle 20-vuotiaiden I-divisioonan MM-kilpailuissa vuonna 2011, jolloin hän voitti B-lohkon kultaa. Russell voitti Tanskan sisäisen tehotilaston lukemalla +8 ja jakoi seitsemällä osumallaan koko turnauksen maalipörssin voiton Slovenian Erik Pancen kanssa edellään vain joukkuetoveri Nicolai Meyer. Tanska nousi seuraavaksi vuodeksi A-sarjaan, mutta Russellilta vuoden 2012 turnaus jäi kuitenkin väliin loukkaantumisten vuoksi. Tanska putosi taas IA-divisioonaan vuoden 2013 turnaukseen, jossa Russell toimi joukkueen kapteenina ja johdatti Tanskan pronssiin.


title: Patrick Russell (jääkiekkoilija)

text: Russell on pelannut myös alle 18-vuotiaiden I-divisioonan MM-kilpailuissa vuosina 2010 ja 2011, joista jälkimmäinen turnaus päättyi B-lohkon kultaan ja ensimmäinen turnaus A-lohkon hopeaan. Hän oli vuoden 2010 turnauksessa Tanskan paras syöttäjä ja toiseksi paras pistemies Nicklas Jensenin jälkeen tehoilla 2+7=9. Vuoden 2011 turnauksen piste- ja syöttöpörssissä Russell sijoittui tehoilla 5+9=14 toiseksi edellään vain joukkuetoveri Nicolai Meyer. Hänet valittiin turnauksen parhaaksi hyökkääjäksi.


title: Patrick Russell (jääkiekkoilija)

text: Russellin pikkusisko Emma on Tanskan naisten maajoukkuekiekkoilija, joka edustaa seuratasolla Herlev Eaglesin poikien U17-joukkuetta. Sisarusten isä on lähtöisin Bangladeshista.


title: Tobias Ludvigsson

text: Tobias Ludvigsson (s. 22. helmikuuta 1991 Jonsbo, Jönköpingin lääni) on ruotsalainen maantiepyöräilijä. Hän aloitti ammattilaisuransa Argos/Giant-Shimano / Team Giant-Alpecin -tallissa 2012–2016 ja on vuodesta 2017 edustanut FDJ/Groupama-FDJ-joukkuetta. Hän on kilpaillut myös maastopyöräilyssä.


title: Tobias Ludvigsson

text: Ludvigsson johti Italian ympäriajossa 2016 nuorten kilpailua etappien 1–3 jalkeen.


title: Tobias Ludvigsson

text: Lähteet: Pro Cycling Statsa, Cycling Archives


title: Tobias Ludvigsson

text: Virallinen sivusto]


title: Look Wot You Dun

text: Look Wot You Dun on brittiläisen Slade-yhtyeen singlenä julkaistu kappale vuodelta 1972. Sen kirjoittivat Noddy Holder, Jim Lea ja Don Powell. Kappale ylsi Britannian listan neljänneksi.


title: Look Wot You Dun

text: Slade kuvasi myöhemmin kappaletta pienimuotoiseksi välityöksi, joka sävellettiin nopeasti pianolla. Yhtyeen mielestä se oli pop-kappale eikä edustanut Sladen todellista linjaa. Musiikillisesti ”Look Wot You Dun” muistuttaa yhtyeen edellistä ”Coz I Luv You” -hittiä, sillä se omaa esimerkiksi samankaltaisen sointurakenteen. Jim Lea on myöhemmin kertonut sisällyttäneensä kappaleeseen tiedostamattaan The Beatles- ja John Lennon -vaikutteita. Ensisijaisesti yhtyeen basistina toiminut Lea soittaa kappaleessa pianoa.


title: Look Wot You Dun

text: B-puolen kappale ”Candidate” on itse A-puolta raskaampi esitys. Sen kirjoittivat yhteistyössä Jim Lea ja Don Powell.


title: Look Wot You Dun

text: Single ilmestyi 28. tammikuuta 1972. ”Look Wot You Dun” nousi Britannian singlelistalla sijalle 4 ja säilyi listalla kaikkiaan 10 viikkoa. Alankomaissa kappale ylsi listakakkoseksi ja Irlannissa kuudenneksi.


title: Look Wot You Dun

text: Markku Aro levytti kappaleesta suomenkielisen version ”Täyttä totta”, joka julkaistiin tämän albumilla "Oo – mikä nainen" vuonna 1972. Sanoituksen kirjoitti Vexi Salmi. Ruotsalainen tyttöyhtye NQB julkaisi oman coverinsa "Two Sides of the NQB" -albumilleen niin ikään vuonna 1972.


title: Trisquel

text: Trisquel (virallisesti Trisquel GNU/Linux) on tietokoneen käyttöjärjestelmä, joka perustuu Ubuntuun. Projektin tavoitteena on käyttää vain vapaita ohjelmia, joista ei-vapaa koodi ja suljetut laiteohjelmistot on poistettu, ja jossa on Ubuntusta muokattu binäärimoduulivapaa ydin. Trisquelin kehitystyötä tuetaan käyttäjien lahjoituksilla.Projektin tunnus on kelttiläinen symboli triskelion. Trisquel on mainittu Free Software Foundationin sivuilla jakeluna, joka sisältää vain vapaita ohjelmistoja. Richard Stallman käyttää Trisquelia henkilökohtaisessa tietokoneessaan (Lenovo Thinkpad X60), jossa on myös vapaa BIOS-ohjelmisto Libreboot.


title: Trisquel

text: Trisquel GNU/Linux alkoi perustajansa Rubén Rodríguez Pérezin yliopistoprojektina 2004. Trisquel 1.0 julkaistiin 2005.


title: Lasten hautausmaa (EP)

text: Lasten hautausmaa on samannimisen yhtyeen EP-levy, joka ilmestyi 12. joulukuuta 2014 levymerkillä Svart Records. Albumi julkaistiin 10" vinyylillä, ja siitä on otettu neljä eriväristä painosta.


title: Lasten hautausmaa (EP)

text: Kappaleet kirjoittaneet Kristiina Vaara ja Tuomo Mannonen.


title: Elina Haavisto

text: Elina Lotta Haavisto (s. 18. helmikuuta 1982) on Sanni Haahdenmaan esittämä kuvitteellinen hahmo televisiosarjassa "Uusi päivä". Hän oli mukana sarjassa alusta asti vuodesta 2010 alkaen. Hän poistui vuonna 2012, mutta palasi sarjaan jälleen vuonna 2013. Hän poistui uudelleen syksyllä 2015 palaten kuitenkin keväällä 2017 muutaman jakson ajaksi lähtien sitten takaisin Sveitsiin. Saman kevään päätösjaksossa hän palasi jälleen sarjaan.


title: Elina Haavisto

text: Sarjan alkaessa Elina auttoi synnyttävää äitiä Aleksi Ruuskasen kanssa, tietämättä kuitenkaan, kuka Aleksi on. Elina tuli hyvin toimeen veljensä Askon silloisen vaimon Minnan kanssa ja he kävivät usein lenkkeilemässä ja puivat samalla huoliaan.


title: Elina Haavisto

text: Elina on Ainon ja edesmenneen Ension kuopus sekä Askon pikkusisko. Elina on myös Askon lasten Vilman, Tuijan, Oskun ja Oulan täti sekä Väinön isotäti.


title: Elina Haavisto

text: Elina työskenteli suunnittelupäällikkönä Sunerin suunnitteluosastolla ja hänen työnantaja oli Pentti Ruuskanen, ex-kihlattunsa Aleksin isä. Ruuskasen jäätyä sairauslomalle työuupumuksen vuoksi, nimitti hän virkaa toimittavaksi toimistusjohtajaksi Elinan. Hetken aikaa virassa toiminut Elina kuitenkin lopulta päätti että lähtee Espanjaan tekemään aurinkolähiöhanketta. Hetkeä aiemmin Elinan ja Aleksin kihlaus oli purkautunut, kun Aleksin syrjähyppy ja Elinan tunteet Niklasta kohtaan paljastuivat. Espanjan projektin päätyttyä Elina palasi takaisin Virtaukseen Niklaksen kanssa, ja kertoi, että he seurustelevat. He kuitenkin erosivat, kun Elina sai tietää Niklaksen käyttäneen hyväkseen Ainoa ja Ensiota Sunerin osakkeiden ostamisessa. Elinalla ja Laurilla on yhteinen yritys nimeltä Elater.


title: Elina Haavisto

text: Kun Lauri alkoi seurustella Mirkun kanssa (syksy 2018) Elinasta tuli mustasukkainen. Kun Mirkku ja Lauri myöhemmin erosivat, Elina suuteli Lauria Haavistossa. Syksyllä 2018 Elina ja Lauri alkoivat seurustelemaan ja Elina tuli raskaaksi. Elina sai tietää että oli raskaana Niklakselle. Hän järkyttyi kun sai kuulla Niklaksen seurustelevan Liseloten kanssa. Elina oli sitä ennen ajatellut Niklasta.


title: Elina Haavisto

text: Elinan pudottua hevosen selästä hänen kuultuaan Niklaksen saattaneen Krista Kortelaisen raskaaksi, vaipui Elinan hetkeksi koomaan onnettomuudessa saamiensa vammojen vuoksi. Herättyään Elinan todettiin halvaantuneen vakavasti, jonka myötä hän ahdistui tilastaan niin, että hän yritti itsemurhaa. Lopulta hänet saatiin vakuuttumaan mahdollisuuksistaan parantua ja hän muutti Sveitsiin saamaan parempaa kuntoutusta.


title: Elina Haavisto

text: Keväällä 2017 Elina palasi sarjaan lähes täysin parantuneena halvauksesta, hän käveli enää kävelykeppi tukenaan, mutta kertoi silti kuntoutuksen jatkuvan edelleen Sveitsissä. Elina saapui Suomeen veljensä Askon pyynnöstä, sillä Asko oli saanut ex-vaimonsa Minnan kanssa tietää Askon ja Elinan äidin Ainon siirtäneen 10 000 euroa ulkomaiselle tilille. Elina ja Asko suunnittelivat Ainon laittamista holhoukseen. Lopulta Aino paljasti hänen ja Azad Soranin valeavioliiton koko perheelle ja ilmoitti ainoaksi holhoojakseen nimettäväksi Azadin, sitten kun holhoojalle olisi tarvetta. Elina loi luottamusta Azadiin ja ehdotti Tuijalle opiskelemista Sveitsissä. Helmikuussa 2017 esitetyssä jaksossa Elina ja Tuija lähtivät yhdessä Sveitsiin.


title: Elina Haavisto

text: Kevään 2017 päätösjaksossa Elina palasi sarjaan ja käveli tällä kertaa täysin omin voimin. Muistin ja motoriikan kanssa hänellä on edelleen ongelmia. Hän perusti Laurin kanssa uuden yrityksen, jonka nimi on Elater. Lokakuussa 2017 Niklas palasi Virtaukseen selvittämään asioita, mutta kuultuaan Niklaksen pettäneen häntä, Elina ilmoitti jättävänsä hänet lopullisesti. Pari kuitenkin palasi yhteen helmikuussa 2018.


title: Elina Haavisto

text: Elina tapasi radiojuontaja Aleksi Ruuskasen ensimmäistä kertaa sarjan ensimmäisessä jaksossa, jossa he auttoivat yhdessä autossa synnyttävää naista. Elinan ja Aleksin välillä oli selvästi ihastumista alusta lähtien, mutta heidän tiensä toistensa luo oli hyvin vaikea. Elina meni kuitenkin myöhemmin kihloihin Aleksin kanssa, joka kosi häntä radion välityksellä. Aleksilla oli kuitenkin pieni sitoutumiskammo eikä hän tajunnut Elinan alkavan suunnitella häitä. He saivat sovittua ja päättivät mennä vielä naimisiinkin. Elinalle vaikeuksia tuotti Aleksin ja Niklaksen ystävystyminen. Aleksin ja Elinan suhde päättyi eroon ennen häitä, mutta he pysyivät silti ystävinä.


title: Elina Haavisto

text: Elinalla oli ongelmia ennen Virtaukseen tuloa silloisen miesystävänsä Niklas Järvelän kanssa. Myöhemmin Niklas Järvelä palasi Elinan elämään, kun yritys, jossa Niklas työskenteli, oli ehdolla Sunerin rahoittajaksi. Elina ja Niklas suutelivat Tero Kuuslan ja Marikan häissä ja siitä lähtien Elina kamppaili vanhoja tunteitaan vastaan. Elinan tunteiden paljastuttua Aleksille, Elina lähti Espanjaan. Myöhemmin Elina palasi Suomeen ja siellä hänen ja Niklaksen suhde jatkui edestakaisena soutamisena. Niklaksesta tuntui olevan Elinalle vain harmia, mutta lopulta Niklaksestakin huomasi tosirakkauden Elinaa kohtaan. Elina halvaantui tiputtuaan hevosen selästä vuonna 2015. Niklas lähti Elinan mukaan kuntoutukseen Sveitsiin ja maksoi kaikki kalliiden hoitojen kustannukset. Elina palasi Sveitsistä keväällä 2017 ilman Niklasta. Syksyllä selvisi, että Elina oli harkinnut asumuseroa Niklaksesta. Niklas palasi selvittämään asioita Elinan kanssa lokakuun 2017 jaksoissa. Tällöin Elina ilmoitti haluavansa erota lopullisesti. Hän sanoi myös, että heti uuden yrityksensä alettua tuottaa hän alkaisi maksaa velkojaan hoitokustannuksista takaisin Niklakselle. Niklaksen piti muuttaa Liseloten kanssa Sveitsiin, kunnes kuuli Elinan odottovan hänen lastaan.


title: Elina Haavisto

text: Lauri Kallio on ollut Elinan paras ystävä sarjan alusta asti, mutta samalla Elina on ollut myös Laurin epätoivoinen ihastus. Monille virtauslaisille on ajan saatossa paljastunut, että Lauri rakastaa Elinaa, mutta Elinalta asia pysyi pitkään salassa. Keväällä 2018 Lauri vihdoin uskalsi kertoa tunteistaan Elinalle, vaikka olikin kertonut tälle tunteistaan jo aiemmin Elinan pudottua hevosen selästä ja saatua aivotärähdyksen, minkä jälkeen Elina vaipui koomaan eikä sen jälkeen muistanut, mitä Lauri oli kertonut. Laurin kerrottua tunteistaan uudestaan, Elina muisti, mitä Lauri oli aikanaan sanonut. Lauri seurusteli syksyllä 2018 Mirkun kanssa, mistä Elina tuli mustasukkaiseksi tajuttuaan olevansa ihastunut Lauriin. Kun Lauri kertoi Mirkun jättäneen hänet, Elina suuteli Lauria ja he viettivät yhteisen yön, jonka jälkeen he alkoivat seurustelemaan. Sittemmin Elina sai tietää olevansa raskaana ja luuli Lauria lapsen isäksi, mutta harmikseen tajusi Niklaksen olevan lapsen isä, koska raskaus oli jo niin pitkällä. Elina kertoi Laurille raskaudestaan, mistä Lauri tuli iloiseksi, kunnes kuuli lapsen isän olevan Niklas. Lauri päätti kumminkin uskoa rakkauteen ja kosi Elinaa. Heidän hääpäivänään Lauri kuitenkin jättää Elinan, kun tajuaa että Elina tykkää Laurista, mutta rakastaa Niklasta.


title: Lasten hautausmaa (albumi)

text: Lasten hautausmaa on samannimisen yhtyeen esikoisalbumi, joka julkaistiin 12. kesäkuuta 2015. Siitä painettiin kaksi eriväristä vinyyliversiota sekä 2CD-painos, jonka toisena levynä on yhtyeen joulukuussa 2014 julkaisema "Lasten hautausmaa -EP.


title: Lasten hautausmaa (albumi)

text: Albumi debytoi Suomen virallisen listan sijalle 18, minkä jälkeen se putosi listalta, noussen kuitenkin kahden kuukauden päästä sijalle 5. Albumi vietti listalla yhteensä 5 viikkoa.


title: Lasten hautausmaa (albumi)

text: "Kaaoszinen" Ville Kangasniemi antoi albumille arvosanan 8/10, kuvaillen sitä synkän retroilun parhaimmistoksi. "Keskisuomalaisen" Markus Mattlar kehui albumia kaikessa synkkyydessään virkistäväksi ja sopivan eleettömäksi. "Mesta.netin" J. A. Kaunisto mielsi albumin helpommin lähestyttäväksi ja monipuolisemmaksi kuin puolen vuoden takaisen EP:n.


title: Lasten hautausmaa (albumi)

text: Kaikki kappaleet kirjoittaneet Kristiina Vaara ja Tuomo Mannonen, ellei toisin mainittu.


title: Splinters

text: Splinters on brittiläisen death metal -yhtyeen Vallenfyren toinen varsinainen studioalbumi. Se julkaistiin vuonna 2014 levymerkillä Century Media Recordsin.Kappaleesta "Splinters" tehtiin myös musiikkivideo.


title: Triborg

text: Triborg on ladattava bonushahmo "Mortal Kombat X" -pelissä. Triborg on yhdistelmä Smoken, Cyraxin, Sektorin ja Sub-Zeron kyborgimuodoista. Triborg syntyi kun erikoisjoukot löysivät piilotetun datavaraston Lin Kuei klaanin kyberneettisestä laitoksesta. Tiedemiehet keräsivät datan testiruumiiseen, jolloin Cyraxin, Sektorin ja Smoken mielet saivat kyborgin eläväksi. Triborg tappoi kaikki laitoksen tiedemiehet ja ryhtyi tappamaan kaikkia orgaanisia elämänmuotoja.


title: Navigator (vene)

text: Navigator on uusiseelantilaisen John Welsfordin suunnittelema purjejolla, joka on suunnattu aloitteleville itserakentajille, ja jota arvostetaan veneenä sen monipuolisuuden ja merikelpoisuuden takia. Sen voi rakennetaan puuvanerista, ja takilavaihtoehtoja on useita, joista kolmipurjeinen kahvelijoolitakila on suosituin erityisesti sen retkipurjehdukseen sopivuuden takia. Sluuppitakila ja yksinkertainen loggerttitakila puolestaan ovat suorituskykyisimmät vahtoehdot. Welsfordin mukaan vene soveltuu neljän aikuisen ja kahden lapsen purjehdittavaksi, mutta myös yksinpurjehdukseen.


title: Navigator (vene)

text: Kaatuessaan Navigator ei käänny ylösalaisin ja on muutoinkin suhteellisen vakaa vene. Sen oikaiseminen on helppoa, ja oikaisun jälkeen veden määrä istuinkaukalossa on melko vähäinen. Lisäksi kahvelijoolitakila mahdollistaa purjehtimisen pelkällä fokalla ja mesaanipurjeella, mikä on vaihtoehto reivaamiselle. Toisaalta mesaanipurje tarjoaa helpon tavan veneen makuuttamiseen piissä esimerkiksi reivaamisen aikana.


title: Navigator (vene)

text: Welsfordin suunnittelemista veneistä Navigator on tähän mennessä suosituin; sen piirustuksia on myyty jo yli 700 kappaletta. Niiden pohjalta on rakennettu yhteensä yli 300 venettä Uuden-Seelannin lisäksi muun muassa Australiassa, Yhdysvalloissa ja monissa Euroopan maissa, Suomi mukaan lukien.


title: Seventh Swamphony

text: Seventh Swamphony on suomalaisen melodisen death metalin yhtye Kalmahin seitsemäs studioalbumi. Se julkaistiin 14. kesäkuuta levymerkillä Spinefarm Records.


title: Seventh Swamphony

text: Albumi debytoi Suomen virallisen listan sijalla 15.


title: Seventh Swamphony

text: Soundin Eero Kettunen antoi albumille neljä tähteä viidestä, kehuen albumia epätyypillisen ehjäksi kokonaisuudeksi.Kaaoszinen Lassi Hinttala antoi albumille kuusi pistettä kymmenestä, sanoen albumin olevan yhtyeen mielikuvituksettomin sekä sisältävän täytemateriaalia, vaikka albumi ei varsinaisesti olekaan huono. Myös Imperiumin arviossa albumia pidetään lievänä pettymyksenä, kokonaisarvion ollen kuitenki hyvä.


title: Seventh Swamphony

text: Kaikki kappaleet sanoittanut Pekka Kokko.


title: Väinämöinen (lehti)

text: Väinämöinen oli Tampereella vuosina 1896–1907 ja 1909–1910 ilmestynyt aikakauslehti.


title: Väinämöinen (lehti)

text: Aaku Mäen toimittama "Väinämöinen" oli kristillishenkinen raittiuslehti, joka käsitteli myös kasvatus- ja koulukysymyksiä. "Humanitasin" lakattua sen ohjelmaan tuli myös rauhanaate. Lehti ilmestyi aluksi viikkolehtenä ja vuodesta 1906 lähtien kahdesti kuukaudessa, kunnes se seuraavana vuonna lakkasi kokonaan. Vuosina 1909–1910 "Väinämöinen" ilmestyi kerran kuukaudessa lehden taustapiirin perustaman Suomen Rauhanliiton äänenkannattajana.


title: Navigator (täsmennyssivu)

text: Navigator tarkoittaa seuraavia:


title: Varpunen (lastenlehti)

text: Varpunen oli Helsingissä vuosina 1860–1861 ilmestynyt lastenlehti.


title: Varpunen (lastenlehti)

text: Rietrikki Polénin toimittama "Varpunen, Sanaisia Suomen lapsille" oli kristillishenkinen siveellis-valistava lehti, jonka tehtävänä oli jakaa lapsille tietoja ja taitoja. Sen sisältöön kuuluivat myös sadut, sananlaskut, arvoitukset ja laulut. Aikansa muihin suomenkielisiin lastenlehtiin verrattuna "Varpunen" oli poikkeuksellisen runsaasti kuvitettu. Kahdesti kuukaudessa ilmestynyt lehti sai ensimmäisenä vuotenaan 478,5 tilausta, mutta lakkasi ilmeisesti kannattamattomana jo toisen vuosikerran jälkeen.


title: Trollsländan

text: Trollsländan (”Sudenkorento”) oli Helsingissä vuosina 1867–1873 ilmestynyt ruotsinkielinen lastenlehti.


title: Trollsländan

text: Theodor Sederholmin julkaisema "Trollsländan" oli varsinkin alkuvaiheessaan "Eoksen" kaltainen lennokas ja uudenaikainen lastenlehti, joka sisälsi satuja, tarinoita luonnosta ja eläimistä, runoja, arvoituksia ja tehtäviä. Sen tärkein avustaja oli Zachris Topelius, joka oli toiminut myös "Eoksen" tukipylväänä. Kerran viikossa oktaaviokokoisena ilmestyneen lehden ensimmäisten vuosien painos liikkui 600–700 kappaleen vaiheilla. Sederholmin laiminlyötyä lehtensä sen levikki alkoi laskea ja lopulta myös Topelius menetti kiinnostuksensa. Ongelmista suurin lienee ollut kuvituksen vähäisyys.


title: Kuebiko

text: Kuebiko on suomalaisen death metal -yhtye Gloria Mortin viides studioalbumi. Se julkaistiin 18. maaliskuuta 2016 levymerkillä Willowtip Records.


title: Kuebiko

text: Kappaleesta ”Executioner” kuvattiin musiikkivideo.


title: Kuebiko

text: Kaikki kappaleet säveltänyt ja sanoittanut Gloria Morti.


title: Hoyte van Hoytema

text: Hoyte van Hoytema (s. 4. lokakuuta 1971 Sveitsi) on hollantilais-ruotsalainen elokuvaaja. Hän on työskennellyt urallaan pääasiassa Ruotsissa ohjaajien kuten Mikael Marcimainin ja Tomas Alfredsonin kanssa. Hoyteman kansainvälisesti tunnetuimpiin töihin lukeutuvat Tomas Alfredsonin elokuvat "Ystävät hämärän jälkeen" (2008) ja "Pappi, lukkari, talonpoika, vakooja" (2011), Christopher Nolanin elokuvat "Interstellar" (2014) ja "Dunkirk" (2017) sekä Sam Mendesin ohjaus "007 Spectre" (2015).


title: Hoyte van Hoytema

text: Hoytema on voittanut urallaan kolmesti parhaan kuvauksen Guldbagge-palkinnon elokuvista "Ystävät hämärän jälkeen" (2008), "Flickan" (2009) ja "Call Girl" (2012). Hän sai vuonna 2017 elokuvasta "Dunkirk" parhaan kuvauksen Oscar-ehdokkuuden.


title: Agostino Steffani

text: Agostino Steffani (1654–1728) oli italialainen, pääasiassa Saksassa toiminut barokkisäveltäjä, piispa ja vuodesta 1703 pääasiallisesti diplomaatti. Hän oli täysbarokin, oopperan klassisen vaiheen huomattavimpia edustajia, mutta tunnetaan myös kamarimusiikistaan.


title: Agostino Steffani

text: Steffani syntyi Venetsiassa, pääsi 13-vuotiaana vuonna 1667 hoviin Müncheniin ja sitten vuosiksi 1672–1673 opiskelemaan Roomaan. Vuonna 1674 hän muutti Müncheniin, jossa hän toimi hoviurkurina ja sävelsi hoville viisi oopperaa vuoteen 1688 mennessä. Hänet vihittiin papiksi 1680. Vuonna 1688 hän siirtyi Hannoverin herttuan hovikapellimestariksi ja sävelsi Hannoverissa kahdeksan oopperaa. Vuodet 1703–1709 hän työskenteli taas Düsseldorfissa ja teki siellä kolme oopperaa, minkä jälkeen hän palasi Hannoveriin loppuiäkseen, joskin kävi vielä 1727 Lontoossa. Hän hankki seuraajakseen Hannoveriin Georg Friedrich Händelin vuonna 1711.